Amesiame Anɔ Eƒe Gboti Te\nGbetakpɔxɔ—Tata Si Míesrɔ̃na | May 15, 2003\nGBE BUBU Albanian Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Aruba) Papiamento (Curaçao) Polish Portuguese Rarotongan Romanian Samoan Setswana Shona Silozi Sinhala Slovak Slovenian Spanish Sranantongo Swahili Swedish Tagalog Thai Tsonga Turkish Ukrainian Urdu Vietnamese\nFAFƐƑE menye nusi wokpɔna bɔbɔe le Titina Ɣedzeƒe nyigbawo dzi le dzomeŋɔli siwo me ŋdɔ ʋuna vevie le la o. Ati ɖesiaɖe si ƒe vɔvɔli te woate ŋu anɔ ale be ŋdɔa nagaɖu ame o la nyoa ame ŋu, vevietɔ ne ete ɖe ame ƒe aƒe ŋu. Gboti ƒe aŋgba gã gbadzawo kple alɔ siwo dome keke ŋutɔ la wɔe be wòte ŋu doa vɔvɔli wu ati bubu ɖesiaɖe kloe si le nutoa me.\nAgbalẽ si nye Plants of the Bible gblɔ be, “wogblɔ le [gboti] ƒe vɔvɔli ŋu be enaa dzidzeme eye eme fana wu avɔgbadɔ me.” Gboti siwo wodo ɖe weingblewo to le blema Israel la nyea teƒe nyui siwo agblea dzi dɔwɔlawo ɖina ɖe eme vie le.\nNe ŋkeke xɔdzo si me dɔwɔnawo te ɖeɖi ame ŋu wu enu la, ƒometɔwo te ŋu nɔa woƒe gboti te hesea vivi le hadede dodzidzɔname me. Gawu la, gboti la tsea ku nyiame gbogbo aɖe na amesi tɔ wònye la. Le esia ta, ame ŋutɔ ƒe gboti te nɔnɔ nye ŋutifafa, nudzedziname, kple nunɔamesi ƒe dzesi tso Fia Salomo ŋɔli ke.—Fiawo I, 4:24, 25.\nƑe alafa aɖewo do ŋgɔ la, nyagblɔɖila Mose ɖɔ Ŋugbedodonyigba la be enye ‘anyigba si dzi gbotiwo le.’ (Mose V, 8:8) Ŋkutsala 12 tsɔ gbotsetse kple atikutsetse bubuwo gbɔe va Israel-viwo ƒe asaɖaa me tsɔ ɖo kpe anyigba la ƒe nyonyo dzi. (Mose IV, 13:21-23) Le ƒe alafa 19 lia me la, mɔzɔla aɖe si de Biblia-nyigbawo dzi ka nya ta be gboti nye ati siwo bɔ ɖe afima wu la dometɔ ɖeka. Eyata mewɔ nuku o be Ŋɔŋlɔawo yɔa gbotsetsewo kple gbotiwo ŋkɔ edziedzi!\nAti si Tsena Zi Eve\nGboti te ŋu tsina le anyigba vovovowo dzi eye eƒe ke si dea didiƒe la wɔnɛ be wòte ŋu doa dzi le dzomeŋɔli ƒe ku si ɖina eteƒe didina la me le Titina Ɣedzeƒe. Atia le etɔxɛ le susua nu be etsea gbo gbãtɔwo le June me eye wòtsena fũ ŋutɔ tso August me heyina. (Yesaya 28:4) Israel-viwo ɖua tsetse gbãtɔawo abe atikutsetsewo ko ene. Wosiana ku siwo wòtsena emegbe la na zazã le ƒe bliboa me. Woate ŋu atu gbotsetse ƒuƒuwo, si me wodea yevuziwoe ɣeaɖewoɣi la, atsɔ aƒo aboloe. Gbotsetsebolo siawo ƒoƒo le bɔbɔe, nunyiame le eme, eye wòvivina.\nNyɔnu zazɛ̃ Abigail kpɔe be gbotsetsebolo 200 tsɔtsɔ na Dawid anye nuɖuɖu si asɔ na sisilawo godoo. (Samuel I, 25:18, 27) Wote ŋu tsɔa gbotsetse si wotu la hã daa gbe le ame ŋu. Wotsɔ gbotsetse ƒuƒu siwo wotu ɖo ƒoƒoe si de Fia Xizkiya wu ge kloe la dzi nɛ, togbɔ be Mawue nye amesi koŋ na wòhaya hã. *—Fiawo II, 20:4-7.\nLe blema ɣeyiɣiwo me la, wodea asixɔxɔ gbotsetse ƒuƒuwo ŋu ŋutɔ le Mediterranea nuto bliboa me. Dziɖuɖumegã Cato lé gbotsetse aɖe ɖe asi ʋuʋui sesĩe tsɔ ƒoe ɖe Roma Dunyahemegãwo ƒe Sewɔha nu be woaho Nublanuimakpɔmakpɔʋa Etɔ̃lia ɖe Carthage ŋu. Caria, si le Asia Sue, ye nye afisi wotsɔa gbotsetse ƒuƒu nyuitɔ siwo le Roma la tsonae. Esiae wɔe be carica va zu Latingbe me ŋkɔ si woyɔna na gbotsetse ƒuƒuwo. Nuto sia, si nye egbegbe Turkey, mee wogakpɔa gbotsetse ƒuƒu nyuitɔwo le.\nIsrael-vi agbledelawo doa gbotiwo ɖe woƒe weingblewo me zi geɖe, gake wotsoa ati matsekuwo ɖa. Womegblẽa anyigba nyui si kpɔkpɔ sesẽ la ɖe ati matsekuwo ŋu o. Le Yesu ƒe kpɔɖeŋu si ku ɖe gboti matseku la ŋu me la, agbletɔa gblɔ na agbledela la bena: “Kpɔ ɖa, ƒe etɔ̃ sɔŋ mele vavam le kutsetse dim le gboti sia dzi, eye nyemekpɔ ɖeke o; lãe ƒu anyi, nukaŋuti wòxe mɔ na anyigba la mahã?” (Luka 13:6, 7) Esi wònye woxea adzɔ ɖe atikutsetsetiwo ta le Yesu ŋɔli ta la, ati ɖesiaɖe si metsea ku o ahe gakuxi hã vɛ madzemadzee.\nGbotsetsewo nye Israel-viwo ƒe nuɖuɖu vevi aɖe. Le esia ta, gboawo ƒe matsematse nyuie—ɖewohĩ le tohehe sẽŋu aɖe si tso Yehowa gbɔ ta—te ŋu gblẽa nu le wo ŋu. (Hosea 2:12; Amos 4:9) Nyagblɔɖila Xabakuk gblɔ be: “Gboti magaƒo se o, eye weinka matse o; amiti agbe aminana, eye agblewo mana nuɖuɖu o; . . . Ke nyea matso aseye, eye makpɔ dzidzɔ ɖe Mawu, nye xɔnametɔ la ŋu.”—Xabakuk 3:17, 18.\nEnye Kpɔɖeŋu na Dukɔ si Si Xɔse Mele O\nŊɔŋlɔawo zãa gbotsetsewo alo gbotiwo le kpɔɖeŋumɔnu ɣeaɖewoɣi. Le kpɔɖeŋu me, Yeremya tsɔ Yudatɔ aboyomenɔla wɔnuteƒewo sɔ kple gbotsetse nyui siwo le kusi me, siwo le abe gbotsetse gbãtɔwo siwo ƒe ɖiɖia woɖuna ene. Gake wotsɔ aboyomenɔla mawɔnuteƒewo sɔ kple gbotsetse gbegblẽwo, siwo womate ŋu aɖu o siwo wòle be woatsɔ aƒu gbe la ene.—Yeremya 24:2, 5, 8, 10.\nYesu ɖe Mawu ƒe dzigbɔgbɔɖi na Yuda-dukɔa fia le gboti matseku si ƒe kpɔɖeŋu wòwɔ la me. Abe alesi míekpɔe do ŋgɔ ene la, eƒo nu tso ŋutsu aɖe si si gboti le le eƒe weingble me ŋu. Ƒe etɔ̃ va yi eye atia metse ku aɖeke o, eye agblea tɔ di be woatsoe ƒu anyi. Gake agblemedɔwɔla la gblɔ be: “Aƒetɔ, na wòanɔ anyi ƒe sia hã, vaseɖe esime maɖe do aƒo xlãe, eye maku aɖu ɖe eŋu: ɖewohĩ ava tse ku; ke ne mele nenema o la, nalãe aƒu anyi.”—Luka 13:8, 9.\nƔeyiɣi si me Yesu wɔ kpɔɖeŋu sia la, enɔ gbeƒã ɖem ƒe etɔ̃ xoxo henɔ agbagba dzem be yeatu xɔse ɖo ɖe Yuda-dukɔa me viwo me. Yesu dzi eƒe dɔwɔwɔ ɖe edzi ‘heku aɖu ɖe’ kpɔɖeŋu gboti—si nye Yuda-dukɔa—‘ŋu’ hena mɔnukpɔkpɔe be wòatse ku. Gake, kwasiɖa ɖeka hafi Yesu naku la, eva dze ƒã be dukɔ bliboa gbe Mesia la.—Mateo 23:37, 38.\nYesu gazã gboti ake tsɔ wɔ gbɔgbɔmenɔnɔme gbegblẽ si me dukɔa nɔ la ƒe kpɔɖeŋui. Esime wònɔ mɔ zɔm tso Betania yina ɖe Yerusalem le ŋkeke ene siwo do ŋgɔ na eƒe ku dzi la, ekpɔ gboti aɖe si dzi aŋgbawo sɔ gbɔ ɖo evɔ kutsetse aɖeke mele edzi o. Esi wònye gbo gbãtɔwo tsena kple aŋgbawo ƒe toto aduadu—eye ɣeaɖewoɣi la, etsena doa ŋgɔ na aŋgbawo—ta la, atia ƒe ku matsematse ɖee fia be viɖe mele eŋu o.—Marko 11:13, 14. *\nAbe alesi gboti matsekua ƒe dzedzeme nya kpɔe ene la, gotagome dzedzeme si flua amee nɔ Yuda-dukɔa si. Gake metse ku siwo dzea Mawu ŋu o, eye wògbe Yehowa ŋutɔ ƒe Vi la mlɔeba. Yesu ƒo fi de gboti matsekua, eye le ŋufɔke la, nusrɔ̃lawo kpɔe be eyrɔ xoxo. Ati yɔyrɔ ma nye alesi Mawu ava gbe nu le Yudatɔ siwo nye eƒe dukɔ tiatia la gbɔe ƒe kpɔɖeŋu si me kɔ.—Marko 11:20, 21.\n‘Misrɔ̃ Nu le Gboti Ŋuti’\nYesu gazã gboti tsɔ fia nu vevi aɖe ku ɖe eƒe anyinɔnɔ ŋu. Egblɔ be: “Misrɔ̃ lododo le gboti ŋuti! Ne tsi ɖo eƒe alɔwo me, eye wòto aŋgbawo la, ekema midze sii bena, dzomeŋɔli le ɖoɖo ge; nenema ke miawo hã, ne miekpɔ nusiawo katã la, midze sii bena, egogo agbo la nu.” (Mateo 24:32, 33) Gboti ƒe aŋgba siwo dama nyuie nye dzesi siwo ŋu ɖikeke menɔna o be dzomeŋɔli le ɖoɖom. Nenema ke Yesu ƒe nyagblɔɖi xɔŋkɔ siwo woŋlɔ ɖe Mateo ta 24, Marko ta 13, kple Luka ta 21 nye kpeɖodzi siwo me kɔ ƒã be exɔ anyinɔ fifia le dzi ɖum le Dziƒofiaɖuƒea me.—Luka 21:29-31.\nEsi ɣeyiɣi siwo sesẽ wu ɖesiaɖe le ŋutinya me mee míele ta la, míadi be míasrɔ̃ nu tso gboti ŋuti godoo. Ne míewɔ esia hele ŋudzɔ le gbɔgbɔ me la, mɔkpɔkpɔ asu mía si be míava kpɔ gome le ŋugbedodo gã sia ƒe emevava me be: “Wo dome amesiame abɔbɔ nɔ anyi ɖe eƒe weinka kple eƒe gboti te bɔkɔɔ; elabena Yehowa Zebaot ƒe nue gblɔe.”—Mixa 4:4.\n^ mm. 8 H. B. Tristram, si nye nu gbagbewo ŋutinusrɔ̃la si de Biblia-nyigbawo dzi le ƒe alafa 19 lia ƒe domedomee la, de dzesii be afimatɔwo gakpɔtɔ zãa gbotsetse siwo wotu tsɔ daa ƒoƒoe.\n^ mm. 16 Nusia dzɔ le Betfage-kɔƒea gbɔ. Eŋkɔ gɔmee nye “Gbotsetse Gbãtɔwo Nɔƒe.” Esia afia be wonya nutoa be afimae gbotsetse ŋgɔgbetɔ nyuiawo tsena le gbã.\nƉoe Ɖe Amewo Ɖoe Ɖe Amewo Amesiame Anɔ Eƒe Gboti Te\nw03 5/15 axa 24-26\nNuŋlɔɖi Wɔdɔɖeamedzi Aɖe\nNoa ƒe Nuŋlɔɖi—Ðe Viɖe Le Eŋu Na Mía?\nWoƒe Agbenɔnɔ Tsã Kple Fifia—Tsã Gbenɔnɔ Manyatalenu, Etsɔme Mɔkpɔkpɔ Nyui Aɖe\nKristo Le Nu Ƒom Na Hameawo\nÐo To Nusi Gbɔgbɔ La Gblɔ!\nNɔ Te Sesĩe, ne Nàɖu Dzi le Agbedudimekekea Me\nTatian—Xɔsetaʋlilae loo alo Nudadafialaea?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA May 15, 2003\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA May 15, 2003\nGBETAKPƆXƆ—TATA SI MÍESRƆ̃NA May 15, 2003


“Míekpɔ Mesia La”!—Ale Si Yesu Na Biblia Me Nyagblɔɖiwo Va Eme\nGBE BUBU Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikuyu Kinyarwanda Kirghiz Kirundi Korean Lingala Lithuanian Luo Malagasy Maltese Myanmar Ngabere Norwegian Nzema Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tigrinya Tsonga Turkish Twi Ukrainian Uruund Vietnamese Wayuunaiki Xhosa Yoruba Zulu\n“Míekpɔ Mesia La”!\nNya si Mixa gblɔ ɖi tso Mesia la ƒe vava ŋu be woadzi Yesu le Betlexem la va eme ƒe alafa ene aɖewo megbe tso esime wowu Biblia ƒe akpa si le Hebrigbe me ƒe agbalẽ mamlɛtɔ nu. Ƒe 30 aɖewo megbe, le ƒe 29 M.Ŋ. me la, nya si Daniel gblɔ ɖi tso Mesia ƒe vava ŋu la ƒe akpa gbãtɔ va eme. Wonyrɔ Yesu, eye Mawu tsɔ gbɔgbɔ kɔkɔe la si ami nɛ. Ɛ̃, Mesia, si nye Dzidzimevi, si wonɔ mɔ kpɔm na ɣeyiɣi didi aɖe la do le ɣeyiɣi ɖoɖia dzi tututu!\nEnumake Yesu dze eƒe subɔsubɔdɔa gɔme “henɔ Mawu fiaɖuƒea ŋuti nya nyui la gblɔm.” (Luka 8:1) Abe ale si wogblɔe ɖi ene la, efa tu, enyoa dome, eye wòtsɔa ɖe le eme na ame bubuwo tso dzi blibo me. Efiaa nu le lɔlɔ̃ me, eƒe nufiafiawo ɖea vi, eye wòda “dɔléle ɖe sia ɖe ƒomevi” tsɔ ɖee fia be Mawu li kpli ye. (Mateo 4:23) Ðeviwo kple tsitsiawo siaa tena ɖe Yesu ŋu eye woƒo nya ta be: “Míekpɔ Mesia la”!—Yohanes 1:41.\nYesu gblɔe ɖi be hafi yeƒe Fiaɖuƒea nava xɔ ɖe dziɖuɖu bubuwo teƒe la, aʋawɔwɔ, anyigbaʋuʋu kple xaxa bubu geɖewo ava anyigba dzi. Exlɔ̃ nu amewo katã be, “Minɔ ŋudzɔ.”—Marko 13:37.\nYesu nye ame deblibo si yi edzi ɖo to Mawu, gake eƒe futɔwo va wui mlɔeba. Ke hã eƒe kua nye vɔsa deblibo si woatsɔ agbugbɔ aƒle nu si Adam kple Xawa bu la na mí, si nye agbe tegbee nɔnɔ le Paradiso me ƒe mɔnukpɔkpɔa.\nYesu ƒe kua kpakple ale si Mawu fɔe ɖe tsitre le ŋkeke etɔ̃ megbe wòva zu gbɔgbɔmenuwɔwɔ triakɔ la siaa nye nyagblɔɖi me vava. Esia megbe la, Yesu ɖe eɖokui fia eƒe nusrɔ̃la siwo wu 500. Hafi Yesu nayi dziƒo la, ede se na eyomedzelawo be woaɖe gbeƒã nya nyui la tso ye kpakple yeƒe Fiaɖuƒea ŋu na “dukɔwo katã me tɔwo.” (Mateo 28:19) Aleke gbegbee wote ŋu wɔ dɔ mae?\n—Numeɖeɖe siawo tso Mateo, Marko, Luka, Yohanes, 1 Korintotɔwo.


Kpɔ Ŋudzedze Ðe Yehowa Ƒe Dɔmenyonyo Kple Nugɔmesename Ŋu | Nusɔsrɔ̃\n“Yehowa enye dɔmenyotɔ na amewo katã, eye eƒe nublanuikpɔkpɔ gbagba ɖe eƒe dɔwɔwɔwo katã dzi.”—PS. 145:9.\nALEKE NÀÐE EMEE?\nYehowa ƒe nɔnɔme nyui eve kawo ŋue míate ŋu akpɔ ŋudzedze ɖo geɖe wu?\nAleke míate ŋu asrɔ̃ Yehowa ƒe dɔmenyonyo?\nMɔ kawo nue míate ŋu asrɔ̃ Yehowa ƒe nugɔmesename le?\n1, 2. Mɔnukpɔkpɔ nyui kae le ʋuʋu ɖi na Yehowa xɔlɔ̃wo?\nNƆVINYƆNU aɖe si ŋkɔe nye Monika gblɔ be: “Ƒe 35 kloe nye esia meɖe srɔ̃. Nye kple srɔ̃nye míenya mía nɔewo nyuie. Ke hã le ƒe siawo katã megbe la, míegakpɔtɔ le nu yeyewo srɔ̃m tso mía nɔewo ŋu!” Ðikeke mele eme o be nenemae wòle le srɔ̃ɖeɖe kple xɔlɔ̃wɔwɔ geɖewo hã me.\n2 Edzɔa dzi na mí be míanya ame siwo míelɔ̃na la geɖe wu. Ke hã, xɔlɔ̃dzedze aɖeke mele vevie wu esi le mía kple Yehowa dome o. Míate ŋu anya nu sia nu tso eŋu gbeɖe o. (Rom. 11:33) Mɔnukpɔkpɔ asu mía si be míadzi míaƒe ŋudzedzekpɔkpɔ ɖe Yehowa ƒe nɔnɔme nyuiwo ŋu ɖe edzi tso mavɔ me yi mavɔ me.—Nyagb. 3:11.\n3 Nyati si do ŋgɔ kpe ɖe mía ŋu míaƒe ŋudzedzekpɔkpɔ ɖe Yehowa ƒe nɔnɔme eve aɖewo ŋu gadzi ɖe edzi. Míesrɔ̃e be enye ame si ŋu wotena ɖo bɔbɔe eye mekpɔa ame ŋkume o. Azɔ mina míadzro Yehowa ƒe nɔnɔme lédziname eve bubu me—eƒe dɔmenyonyo kple nugɔmesesename. Esia ana míakpɔe adze sii be “Yehowa enye dɔmenyotɔ na amewo katã, eye eƒe nublanuikpɔkpɔ gbagba ɖe eƒe dɔwɔwɔwo katã dzi.”—Ps. 145:9.\nYEHOWA NYE DƆMENYOLA\n4. Nu kae dɔmenyonyo vavã fia?\n4 Nu kae wòfia be woanye dɔmenyola? Míekpɔ ŋuɖoɖoa le Yesu ƒe nya siwo le Dɔwɔwɔwo 20:35 me be: “Dzidzɔ geɖe le nunana me wu nuxɔxɔ.” Yesu tsɔ nya kpui sia ɖe nu si dɔmenyonyo vavãtɔ nye la fia. Dɔmenyola lɔ̃na faa zãa eƒe ɣeyiɣi, ŋusẽ kple nunɔamesiwo ɖe ame bubuwo ŋu dzidzɔtɔe be wòaɖe vi na wo. Le nyateƒe me la, menye nu si ame aɖe na la ƒe lolomee ɖenɛ fiana be enye dɔmenyola vavã o, ke nu si ʋãe wòna nua boŋ ye. (Mixlẽ 2 Korintotɔwo 9:7.) Ame aɖeke menaa nu faa wu mía “Mawu dzidzɔtɔ” Yehowa o.—1 Tim. 1:11.\n5. Aleke Yehowa ɖenɛ fiana be yenye dɔmenyola?\n5 Aleke Yehowa ɖenɛ fiana be yenye dɔmenyola? Enaa amegbetɔwo ƒe nuhiahiãwo wo, ame siwo mele esubɔm haɖe o kura gɔ̃ hã le eme. Le nyateƒe me la, “Yehowa [nye] dɔmenyotɔ na amewo katã.” “Enana eƒe ɣe dzena na ame vɔ̃ɖiwo kple ame nyuiwo, eye wònana tsi dzana na ame dzɔdzɔewo kple ame madzɔmadzɔwo.” (Mat. 5:45) Esia tae esi apostolo Paulo nɔ nu ƒom na dzimaxɔsetɔwo la, egblɔ na wo be, Yehowa “[wɔa] nyui, eye wònaa tsidzadza mi tso dziƒo, kple ɣeyiɣi siwo me nuɖuɖu dona, eye wòtsɔa nuɖuɖu kple dzidzɔ yɔa miaƒe dziwo me fũu.” (Dɔw. 14:17) Eme kɔ ƒãa be Yehowa nyoa dɔme na amewo katã.—Luka 6:35.\n6, 7. (a) Ame kawo ƒe nuhiahiãwo gbɔkpɔkpɔe doa dzidzɔ na Yehowa vevie wu? (b) Gblɔ ale si Mawu kpɔa esubɔla wɔnuteƒewo ƒe hiahiãwo gbɔ na wo ƒe kpɔɖeŋu.\n6 Vevietɔ wu la, edoa dzidzɔ na Yehowa be yeakpɔ ye subɔla wɔnuteƒewo ƒe nuhiahiãwo gbɔ na wo. Fia David gblɔ be: “Menɔ ɖevime tsã, eye azɔ metsi, ke nyemekpɔ be, wogblẽ ame dzɔdzɔe ɖi, eye viawo ɖo abologbe kpɔ o.” (Ps. 37:25) Kristotɔ wɔnuteƒe geɖe kpɔ Yehowa ƒe beléname sia teƒe le woƒe agbe me. Eƒe kpɔɖeŋu aɖee nye esi.\n7 Ƒe aɖewoe nye esi va yi la, Nancy si nye ɣeyiɣiawo katã ƒe subɔla eye wònye kplɔ̃ŋusubɔla le nuɖuɖudzraƒe aɖe la ɖo nɔnɔme sesẽ me. Egblɔ be: “Mehiã dɔlar 66 be matsɔ axe nye xɔfe si aku le ŋkeke si kplɔe ɖo dzi. Nyemenya ale si tututu mawɔ akpɔ ga sia o. Medo gbe ɖa tso kuxia ŋu eye medzo yi dɔme. Nyemenɔ mɔ kpɔm be maxɔ nunanawo fiẽ ma o, elabena enye kwasiɖaa ƒe ŋkeke si dzi amewo meva ƒlea nu le tututu o. Nukutɔe la, ame gbogbo aɖewo va ƒle nu fiẽ ma. Esi mekpã eye metsɔ ga siwo katã amewo nam ƒo ƒu la, mekpɔ dɔlar 66 pɛpɛpɛ.” Nancy ka ɖe edzi be Yehowa na nu si tututu yehiã la ye dɔmenyotɔe.—Mat. 6:33.\n8. Nu kae nye Yehowa ƒe dɔmenyonunana gãtɔ?\n8 Yehowa ƒe dɔmenyonunana gãtɔ li na ame sia ame. Eyae nye ka? Eyae nye Via ƒe tafevɔsa la. Yesu gblɔ be: “Mawu lɔ̃ xexea ale gbegbe be wòtsɔ eƒe Tenuvi la na, bene ame sia ame si ɖenɛ fiana be yexɔ edzi se la nagatsrɔ̃ o, ke boŋ wòakpɔ agbe mavɔ.” (Yoh. 3:16) Le afi sia la, “xexea” tsi tre ɖi na amegbetɔƒomea. Ɛ̃, Yehowa ƒe dɔmenyonunana gãtɔ li na ame sia ame si lɔ̃ be yeaxɔe. Ame siwo xɔ Yesu dzi se la akpɔ agbe mavɔ! (Yoh. 10:10) Nyateƒee, esiae nye kpeɖodzi gãtɔ kekeake be Yehowa nye dɔmenyola!\nSRƆ̃ YEHOWA ƑE DƆMENYONYO\nWode dzi ƒo na Israel viwo be woasrɔ̃ Yehowa ƒe dɔmenyonyo\n(Kpɔ memama 9)\n9. Aleke míate ŋu asrɔ̃ Yehowa ƒe dɔmenyonyo?\n9 Aleke míate ŋu asrɔ̃ Yehowa ƒe dɔmenyonyo? Yehowa “naa nuwo katã mí fũu hena míaƒe zazã,” eya ta ele be ‘míalɔ̃ faa ana nu amewo’ be woawo hã nakpɔ dzidzɔ. (1 Tim. 6:17-19) Míenaa nu mía xɔlɔ̃wo kple ƒometɔwo dzidzɔtɔe eye míekpena ɖe ame siwo hiã tu la ŋu. (Mixlẽ 5 Mose 15:7.) Nu kae ate ŋu aɖo ŋku edzi na mí be míanye dɔmenyolawo? Kristotɔ aɖewo tiae be ɣesiaɣi si ame aɖe na nu yewo la, yewo hã yewoadi mɔnukpɔkpɔ ana nu ame bubu. Nunana ƒe gbɔgbɔ le Kristo hamea me tɔ geɖewo me egbea.\n10. Mɔ vevi ka dzie míato anyo dɔme na amewo?\n10 Mɔ nyuitɔ si dzi míato anyo dɔme na amewo ye nye be míazã míaƒe ɣeyiɣi kple ŋusẽ atsɔ akpe ɖe amewo ŋu eye míade dzi ƒo na wo. (Gal. 6:10) Be míado mía ɖokui akpɔ le go sia me la, míate ŋu abia mía ɖokuiwo be: ‘Ðe amewo kpɔnɛ be medina vevie be maɖo to yewoƒe nyawoa? Ne ame aɖe bia be makpe ɖe ye ŋu le dɔ aɖe wɔwɔ me alo mayi aɖaƒle nane na ye la, ɖe melɔ̃na ne anya wɔa? Ɣekaɣie nye zi mamlɛtɔ si mekafu ƒonyemetɔ alo haxɔsetɔ aɖe tso dzi me?’ Ne ‘míenaa nu amewo’ la, míetena ɖe Yehowa kple mía xɔlɔ̃wo siaa ŋu geɖe wu.—Luka 6:38; Lod. 19:17.\n11. Aleke míate ŋu anyo dɔme na Yehowa?\n11 Míate ŋu anyo dɔme na Yehowa hã. Ŋɔŋlɔawo gblɔ be: “Tsɔ wò kesinɔnuwo . . . de bubu Yehowa ŋu.” (Lod. 3:9) ‘Kesinɔnu’ mawo ƒe ɖewoe nye míaƒe ɣeyiɣi, ŋusẽ kple nunɔamesi siwo míalɔ̃ faa azã le subɔsubɔdɔa me. Ðevi suewo gɔ̃ hã ate ŋu asrɔ̃ ale si woanyo dɔme na Yehowa. Vifofo aɖe si ŋkɔe nye Jason gblɔ be: “Ne míaƒe ƒomea di be yeadzɔ ga le Fiaɖuƒe Akpata me la, míenana mía viwo tsɔnɛ dea nudzɔɖakaa me. Edzɔa dzi na wo, elabena abe ale si wogblɔnɛ ene la, ‘míele nu nam Yehowa.’” Anɔ eme be, ɖevi siwo kpɔa dzidzɔ ɖe nunana Yehowa ŋu le woƒe ɖevime la, ayi edzi anɔ nu namee le woƒe tsitsime hã.—Lod. 22:6.\nYEHOWA SEA NU GƆME NA AME\n12. Nu kae wòfia be woanye ame si sea nu gɔme na ame?\n12 Yehowa ƒe nɔnɔme lédziname bubue nye nugɔmesesename. Nu kae wòfia be woanye nugɔmesenamela? Le Xexe Yeye Gɔmeɖeɖe Biblia me la, Helagbe me nya si gɔme woɖena zi geɖe be “nugɔmesesename” la fia “asiɖeɖe le nya ŋu.” (Tito 3:1, 2) Nugɔmesenamela metea tɔ ɖe edzi be woalé sewo me ɖe asi kpaɖii ɣesiaɣi o, menye ame si ƒe nya me sẽ o, menye ame si tea tɔ ɖe nu dzi alo ame si mebua ame ŋu o. Ke boŋ egbɔa dzi ɖi blewu na amewo le nuwɔwɔ kpli wo me, ebua afi si woƒe ŋutetewo se ɖo kple woƒe nɔnɔmewo ŋu. Elɔ̃na faa be yeaɖo to amewo, eye le afi si wòasɔ le la, elɔ̃na be yeawɔ woƒe didi dzi na wo eye yeawɔ asitɔtrɔ le nu si yedi tso wo si la ŋu.\n13, 14. (a) Aleke Yehowa ɖenɛ fiana be yenye nugɔmesenamela? (b) Nu kae míate ŋu asrɔ̃ tso nugɔmesename ŋu le ale si Mawu wɔ nu kple Lot me?\n13 Aleke Yehowa ɖenɛ fiana be yenye nugɔmesenamela? Ebua esubɔlawo ƒe seselelãmewo ŋu dɔmenyotɔe eye elɔ̃na faa be yeawɔ woƒe didiwo dzi ne ehiã. Le kpɔɖeŋu me, bu ale si Yehowa wɔ nu ɖe ame dzɔdzɔe Lot ŋu la ŋu kpɔ. Esi Yehowa tso nya me be yeatsrɔ̃ Sodom kple Gomora la, ena mɔfiame si me kɔ Lot be woasi ayi towo dzi. Gake le susu aɖewo ta la, Lot ɖe kuku be yewoasi ayi teƒe bubu boŋ. Bu eŋu kpɔ ko—Lot le Yehowa biam be wòatrɔ eƒe mɔfiamea!—Mixlẽ 1 Mose 19:17-20.\n14 Ele bɔbɔe be ame aɖe naƒo nya ta be Lot nye xɔsegblɔetɔ alo tomaɖola. Gawu la, Yehowa akpɔ Lot ta godoo, afi ka kee wòɖale o, eya ta susu aɖeke meli si tae Lot navɔ̃ ɖo o. Ke hã, Lot ya nɔ vɔvɔ̃m—nenemae wòse le eɖokui me, eye Yehowa se nu gɔme nɛ. Eɖe mɔ na Lot be wòasi ayi du aɖe si wòɖo be yeatsrɔ̃ hafi la me. (Mixlẽ 1 Mose 19:21, 22.) Eme kɔ ƒãa be Yehowa metea tɔ ɖe nu dzi alo nye ame si ƒe nya me sẽna kpaɖii o. Eɖea asi le nya ŋu hesea nu gɔme na ame.\n15, 16. Aleke Mose ƒe Sea ɖe Yehowa ƒe nugɔmesename fiae? (Kpɔ nɔnɔmetata si le nyati sia ƒe gɔmedzedze.)\n15 Gabu Yehowa ƒe nugɔmesename ƒe kpɔɖeŋu bubu si dze le Mose ƒe Sea me ŋu kpɔ. Ne Israel vi aɖe da ahe ale be mate ŋu atsɔ alẽvi alo gbɔ̃ asa vɔe o la, ate ŋu atsɔ akpakpa eve alo ahɔnɛ eve asa vɔe ɖe eteƒe. Ke ne Israel vi aɖe da ahe ale gbegbe be mate ŋu ana ahɔnɛ eve gɔ̃ hã o ya ɖe? Yehowa ɖe mɔ na Israel vi dahe la be wòana wɔ sue aɖe. Ke hã, de dzesi nya vevi sia: Menye wɔ ɖe sia ɖe koe woatsɔ asa vɔe o, ke boŋ “wɔ memee,” si wotsɔ ɖaa nu na amedzro siwo ŋu bubu le la tɔgbie. (1 Mose 18:6) Nu ka tae esia ɖe dzesi?—Mixlẽ 3 Mose 5:7, 11.\n16 Tsɔe be Israel vi dahe aɖee nènye. Esi nètsɔ wɔ sue aɖe va avɔgbadɔa me hena vɔsasa la, èkpɔ Israel vi kesinɔtɔwo tsɔ alẽwo va vɔ sa gee. Ðewohĩ akpe ŋu na wò be yetsɔ wɔ sue maɖinu vɛ. Gake èɖo ŋku edzi be asixɔxɔ le wɔ sue sia ŋu le Yehowa ŋkume. Nu ka tae? Susu si tae nye be Yehowa bia be wɔa nanye nyuitɔ kekeake. Le mɔ aɖe nu la, Yehowa le gbɔgblɔm na Israel vi daheawo ko be: ‘Togbɔ be nu si miatsɔ asa vɔe made ame bubuwo tɔ nu o hã la, sue si mietsɔ sa vɔe la nye nyuitɔ kekeake si le mia si.’ Nyateƒee, Yehowa bua nɔnɔme si me eƒe amewo le ŋu eye ne wowɔ woƒe ŋutete katã la, ekpɔa ŋudzedze ɖe wo ŋu.—Ps. 103:14.\n17. Subɔsubɔ ka ŋue Yehowa kpɔa ŋudzedze ɖo?\n17 Efaa akɔ na mí be míanyae be le Yehowa ƒe nugɔmesename ta la, ekpɔa ŋudzedze ɖe míaƒe luʋɔ blibo me subɔsubɔ ŋu. (Kol. 3:23) Nɔvinyɔnu tsitsi aɖe si nye Italytɔ, si ŋkɔe nye Constance, gblɔ be: “Nuƒoƒo na amewo tso Wɔnyela ŋu nye nu si doa dzidzɔ nam wu. Esia tae meyia edzi ɖea gbeƒã hewɔa Biblia nusɔsrɔ̃wo ɖo. Gake ɣeaɖewoɣi la, etena ɖe dzinye be nyemegate ŋu le geɖe wɔm o le lãmegbegblẽ ta. Gake menyae be Yehowa nya nye ŋutete eye be elɔ̃m eye wòdea asixɔxɔ nu si metea ŋu wɔna ŋu.”\nSRƆ̃ YEHOWA ƑE NUGƆMESENAME\n18. Aleke dzilawo ate ŋu asrɔ̃ Yehowa ƒe kpɔɖeŋu?\n18 Aleke míate ŋu asrɔ̃ Yehowa ƒe nugɔmesename? Gabu ale si Yehowa wɔ nu kple Lot ŋu kpɔ. Ŋusẽ le Yehowa si be wòaɖo nu si Lot awɔ la nɛ, ke hã eɖo to Lot esime wònɔ eƒe seselelãmewo gblɔm. Eye Mawu lɔ̃ faa be yeawɔ Lot ƒe didi dzi nɛ. Ne dzilae nènye la, ɖe nàte ŋu asrɔ̃ Yehowa ƒe kpɔɖeŋu sia? Ðe nàte ŋu aɖo to viwòwo eye ne anya wɔ la, nàlɔ̃ faa awɔ woƒe didiwo dzia? Le esia gome la, September 1, 2007 ƒe Gbetakpɔxɔ gblɔ be dzila aɖewo nana wo viwo kpɔa gome le aƒea me sewo ɖoɖo anyi ŋuti numedzodzrowo me. Le kpɔɖeŋu me, ne dzilawo di be yewoaɖo ɣeyiɣi si wòle be wo viwo nagbɔ va aƒe me la, kakaɖedzitɔe la, gome le dzilawo si be woaɖo game aɖe koŋ na wo. Ke hã, dzila Kristotɔwo ate ŋu aɖe mɔ na ɖeviawo woagblɔ game si woadi be yewoagbɔ va aƒe me kple susu siwo tae. Dzilawo ate ŋu alɔ̃ ɖe wo viawo ƒe nukpɔsusuwo dzi ne womenya tsi tsitre ɖe Biblia ƒe gɔmeɖosewo ŋu o ko. Dzilawo akpɔe be ne yewose yewo viwo ƒe susu le aƒea me sewo ŋu la, anɔ bɔbɔe na ɖeviawo be woase wo gɔme ahawɔ ɖe wo dzi.\n19. Aleke hamemetsitsiwo adze agbagba asrɔ̃ Yehowa ƒe nugɔmesename?\n19 Ele be hamemetsitsiwo nadze agbagba asrɔ̃ Yehowa ƒe nugɔmesename to ale si woabu woƒe haxɔsetɔwo ƒe nɔnɔmewo ŋu me. Ðo ŋku edzi be Yehowa dea asixɔxɔ nu sue siwo Israel vi dahewo tsɔ saa vɔe ŋu. Nenema kee gaƒoƒo ʋɛ alo miniti ʋɛ aɖewo gɔ̃ hã koe nɔvi siwo lãmegbegblẽ, tsitsi, alo nɔnɔme bubu aɖe le fu ɖem na la ate ŋu atsɔ awɔ subɔsubɔdɔae. Ke ne dzi ɖe le nɔvi siawo ƒo le esi womegate ŋu le geɖe wɔm o ta ya ɖe? Hamemetsitsiwo ate ŋu aka ɖe edzi na wo lɔlɔ̃tɔe be Yehowa lɔ̃ wo vevie le esi wowɔa woƒe ŋutetewo katã ta.—Marko 12:41-44.\n20. Ðe nugɔmeselanyenye fia be míanɔ alɔgblɔdɔ wɔm le Mawu subɔsubɔ mea? Ðe eme.\n20 Gake be míanye nugɔmesenamelawo mefia be míanɔ alɔgblɔdɔ wɔm le Mawu subɔsubɔ me kple susu be míadi nyui na mía ɖokuiwo o. (Mat. 16:22) Mele be míanɔ kuvia wɔm ahanɔ mía ɖokui nu ɖem be ɖe míele nugɔmesese ŋu dɔ wɔm o. Ke boŋ ele be mí katã ‘míaʋli sesĩe’ le Fiaɖuƒea ƒe nuwo dodo ɖe ŋgɔ me. (Luka 13:24) Le nyateƒe me la, míedzea agbagba be míada asɔ. Gbã la, míekua kutri, eye míenɔa hehem ɖe megbe le subɔsubɔdɔa wɔwɔ me o. Evelia, míeɖoa ŋku edzi be Yehowa mebiana tso mía si be míawɔ nu si gbɔ míaƒe ŋutete ŋu gbeɖe o. Ne míewɔ míaƒe ŋutete ɖe sia ɖe la, míate ŋu aka ɖe edzi be akpɔ ŋudzedze ɖe mía ŋu. Ðe menye dzidzɔ na mí be míasubɔ Aƒetɔ ŋudzedzekpɔɖenuŋula kple nugɔmesenamela sia oa? Míagadzro Yehowa ƒe nɔnɔme lédziname eve bubuwo me le nyati si kplɔe ɖo me.—Ps. 73:28.\n“Tsɔ wò kesinɔnuwo . . . de bubu Yehowa ŋu.”—Lod. 3:9 (Kpɔ memama 11)\n“Nu sia nu si wɔm miele la, miwɔe tso luʋɔ blibo me.”—Kol. 3:23 (Kpɔ memama 17)


GBE BUBU Albanian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hungarian Igbo Indonesian Italian Japanese Korean Latvian Lithuanian Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Turkish Ukrainian\nWOGBE nya na dziɖulawo. Woka mo na nunɔlawo. Wohe nya ɖe dukɔ hahoo ŋu le woƒe nuvɔ̃ɖiwɔwɔ ta. Woʋu go woa ŋutɔwo ƒe vodadawo kple nuvɔ̃wo gaglãa gɔ̃ hã. Wotɔ ŋku wo heti wo yome, eye wowu wo dometɔ aɖewo gɔ̃ hã le nyateƒea gbɔgblɔ kple eŋɔŋlɔ ta. Amekawoe wonye? Biblia me nyagblɔɖilawoe, amesiwo dometɔ geɖe ŋlɔ Ŋɔŋlɔ Kɔkɔeawo ƒe akpa aɖe.—Mateo 23:35-37.\nPage Smith ŋlɔ ɖe eƒe agbalẽ si nye The Historian and History me be: “[Hebritɔwo] ŋlɔa woƒe kalẽtɔwo kple nuvlowɔlawo, woa ŋutɔwo kple woƒe futɔwo siaa ŋutinya naneke maɣlamaɣlae, elabena Mawu ƒe ŋkumee wonɔ nyaawo ŋlɔm le eye viɖe aɖeke manɔ ameflunu wɔwɔ me na wo o, ɖe wòagblẽ nu geɖe le wo ŋu boŋ.” Smith ŋlɔ hã be “nuŋlɔɖi siwo ku ɖe Mawu ƒe dukɔ tiatia la ƒe fukpekpewo kple dziɖuɖuwo ŋu . . . léa dzi na ame ŋutɔ ne míetsɔe sɔ kple Siria alo Egipte fia aʋadziɖulawo ƒe ɣeyiɣikɔntabubu ŋuti nuŋlɔɖi siwo xexlẽ tea ɖeɖi ame ŋu. Hebritɔ ŋutinyaŋlɔlaawo ke ɖe nu vevitɔ kekeake siwo hiã le ŋutinyaŋɔŋlɔ me ŋu—eyae nye be woƒo nu tso ame ŋutɔŋutɔ siwo nɔ anyi kpɔ, kple woƒe vodada kple kpɔtsotsowo katã ŋu.”\nBiblia-ŋlɔlawo tsɔ ŋuɖɔɖo blibo ŋlɔ nyawo wòsɔ nyuie hã. Esi agbalẽŋlɔla Werner Keller nɔ te ɖe eƒe ŋutinya kple blematomenukuku ŋuti nunya dzi dzro Biblia me vɔ megbe la, egblɔ ɖe eƒe agbalẽ si nye The Bible as History ƒe ŋgɔdonya me be: “Le kpeɖodzinya gbogbo siwo ŋu kakaɖedzi kple ɖaseɖiɖi nyui le siwo li fifia ta la, . . . nyagbɔgblɔ ɖeka sia gavaa susu me nam be: ‘Biblia me nyawo nye nyateƒe!’”\nŊutinya Wɔdɔɖeamedzi si me Nufiame Nyuiwo Le\nBiblia-ŋlɔla akpa gãtɔ nye ame tsɛwo—agbledelawo, alẽkplɔlawo, kple tɔƒodelawo. Ke hã la, nusiwo woŋlɔ le ɣeyiɣi ƒe didime si wu ƒe 1,600 me la kpɔ ŋusẽ ɖe ame geɖe dzi wu agbalẽ bubu ɖesiaɖe, eɖanye le blema loo alo egbegbe o. Gakpe ɖe eŋu la, wotsi tre ɖe woƒe nuŋlɔɖiwo ŋu le goawo katã me, gake wodo kpoe. (Yesaya 40:8; Petro I, 1:25) Egbea la, woate ŋu axlẽ Biblia bliboa katã alo eƒe akpa aɖewo le gbegbɔgblɔ siwo ade 2,200 me—si sɔ gbɔ sasasã wu agbalẽ bubu ɖesiaɖe tɔ! Nukatae Biblia ɖe dzesi nenema gbegbe ɖo? Nya siwo gbɔna siwo míeyɔ akpe ɖe mía ŋu míaɖo nyabiabia ma ŋu.\n“Ŋɔŋlɔ sia ŋɔŋlɔ, si tso Mawu ƒe Gbɔgbɔ me la, enyo hã na nufiafia, na mokaka, na ɖɔɖɔɖo, na amehehe, si le dzɔdzɔenyenye me, bene Mawu ƒe ame la nade blibo, eye wòanɔ dzadzraɖoɖi hena dɔ nyui sia dɔ nyui wɔwɔ.”—Timoteo II, 3:16, 17.\n“Nusi ke woŋlɔ ɖi tsã la, woŋlɔe le míaƒe nufiafia ta, bene míatsɔ ŋɔŋlɔawo ƒe dzidodo kple akɔfafa akpɔ mɔkpɔkpɔ.”—Romatɔwo 15:4.\n“Nusiawo katã va ame mawo [Israel-viwo] dzi abe kpɔɖeŋu ene, eye woŋlɔe ɖi, bene wòanye nuxɔxlɔ̃ hena mí [Kristotɔwo] amesiwo dzi xexe sia me ƒe nuwuwu va ɖo la.”—Korintotɔwo I, 10:11.\nẼ, esi Biblia nye amesiwo nɔ anyi ŋutɔŋutɔ kpɔ—amesiwo ƒe nu dze Mawu ŋu kple esiwo ƒe nu medze eŋu o—ŋuti nuŋlɔɖi si tso Mawu ƒe gbɔgbɔ me si ta wokpɔ ta la, ede ŋgɔ sasasã wu agbalẽ bubu ɖesiaɖe. Menye se gbogbo siwo woŋlɔ ɖi le nusiwo woate ŋu awɔ kple nusiwo mele be woawɔ o ŋu loo alo ŋutinya vivi kpui siwo nu woƒo ƒu be woatsɔ ado dzidzɔ na ɖeviwo ko wònye kura o. Enye nyateƒe be Mawu zã amegbetɔwo tsɔ ŋlɔe ya, gake ɖeko esia gade Biblia dzi, eye wòna emenyawo léa dzi na exlẽlawo tso dzidzime yi dzidzime. Blematomenukula William Albright, gblɔ be: “Agbenyuinɔnɔ kple gbɔgbɔ me sidzedze deto siwo le Biblia me, si nye Mawu ƒe ɖeɖefia tɔxɛ na amegbetɔ to amegbetɔ dzi la, gakpɔtɔ nye nyateƒe egbea abe alesi wònɔ ƒe akpe eve alo etɔ̃ enye esi va yi ene.”\nBe míawɔ alesi Biblia sɔ woate ŋu atsɔ wɔ dɔe le ɣeyiɣi ɖesiaɖe mee ƒe kpɔɖeŋu la, mina míatrɔ yi amegbetɔ ƒe ŋutinya ƒe gɔmedzedze—afisi Biblia, koe ate ŋu akplɔ mi ayii—ne míade ŋugble tso nufiame vevi aɖewo ŋu le Mose ƒe Agbalẽ Gbãtɔ me.\nBlemaŋutinya me Nufiame Siwo Sɔ Ðe Ɣeyiɣia Dzi\nNusiwo Mose ƒe Agbalẽ Gbãtɔa ɖe fia dometɔ ɖekae nye amegbetɔƒomea ƒe gɔmedzedze—eyɔ ŋkɔwo hekpe ɖe nu geɖe ŋu. Le esia gome la, ŋutinyagbalẽ bubu aɖeke megblɔ nyawo tẽ wòde esia nu o. Ðewohĩ àbia be: ‘Gake viɖe kae le nunyanya tso mía dzila gbãtɔwo ŋu me na mí egbea?’ Viɖe gã le eme, elabena esi Mose ƒe Agbalẽ Gbãtɔ ɖee fia be amegbetɔwo katã—eɖanye ŋutilã ƒe amadede, to, alo dukɔ ka me wotso o—dzɔ tso dzila mawo ke me la, eɖe nusianu si dzi woanɔ te ɖo ade vovototo ameƒomeviwo me ɖa.—Dɔwɔwɔwo 17:26.\nMose ƒe Agbalẽ Gbãtɔ na agbenyuinɔnɔ ŋuti mɔfiame hã. Eƒo nu tso Sodom, Gomora, kple du siwo ƒo xlã wo ŋu, du siwo Mawu tsrɔ̃ le emenɔlawo ƒe gbɔdɔdɔ ƒe nutovowɔwɔ siwo gbɔ eme ta. (Mose I, 18: 20–19:29) Biblia-gbalẽ si nye Yuda, ƒe kpukpui 7 lia gblɔ be: ‘Wotsɔ Sodom kple Gomora kple du, siwo ƒo xlã wo, siwo wɔ ahasi akpa eye wodze ŋutilã bubu yome la, wɔ nuxlɔ̃amekpɔɖeŋui na mí.’ Sodom kple Gomoratɔwo mexɔ agbenyuinɔnɔŋutise aɖeke tso Mawu gbɔ o; gake Mawu na dzitsinya wo, abe amegbetɔ ɖesiaɖe ke ene. Eyata Mawu tɔ dzɔ be wòabia akɔnta tso ame mawo si le woƒe nuwɔnawo ta. (Romatɔwo 1:26, 27; 2:14, 15) Nenema ke egbea la, Mawu abia akɔnta tso amegbetɔwo katã si le woƒe nuwɔnawo ta, woɖaxɔ eƒe Nya, Biblia Kɔkɔea, dzi se alo womeɖaxɔe se o.—Tesalonikatɔwo II, 1:8, 9.\nŊutinya me Nufiame le Agbetsitsi Ŋu\nNutata aɖe si le Tito ƒe Sɔti Tame Gobaa dzi le Roma ɖe alesi Roma-srafowo lɔ nu kɔkɔewo tso Yerusalem-gbedoxɔa mee le dua tsɔtsrɔ̃ le ƒe 70 M.Ŋ. vɔ megbe fia. Wowu Yudatɔ miliɔn ɖeka kple edzivɔ. Gake Kristotɔ toɖolawo tsi agbe, elabena wowɔ ɖe Yesu ƒe nuxlɔ̃amea dzi be: “Ne miekpɔ aʋakɔwo ɖe to ɖe Yerusalem ŋu la, ekema midze sii bena, eƒe aƒedozuɣi ɖo vɔ. Ekema amesiwo le Yudea la, nasi ayi towo dzi, eye amesiwo le etitina la, nadzo ayi, eye amesiwo le agbletawo la, nagayi ɖe eme o. Elabena ŋkeke siawo nye hlɔ̃biabiaŋkekewo.”—Luka 21:20-22.\nMenye blemaŋutinya dzro aɖe koe Yerusalem ƒe xaxa la nye o, ke boŋ enye vɔvɔli na nusiwo ava dzɔ le xaxa si lolo wu si ava xexeame katã dzi kpuie la me. Gake le esia hã me la, amewo atsi agbe. Woɖɔ amesiawo be wonye “ameha gã . . . tso dukɔ sia dukɔ kple to sia to kple du sia du kple gbegbɔgblɔ sia gbegbɔgblɔ me.” ‘Wodo go tso xaxa gã la me’ le esi woxɔ Yesu ƒe ʋu si wokɔ ɖi dzi se ta—si nye xɔse si wotu ɖe Biblia me ŋutinya kple nyagblɔɖiwo dzi maʋamaʋãe.—Nyaɖeɖefia 7:9, 14.\nŊutinya me Nudzɔdzɔ aɖe si Magadzɔ Ake O\nEgbea míele Anglo-Amerika Xexemefiaɖuƒe si nye mamlɛtɔ le Biblia ƒe nyagblɔɖi me la ƒe ŋusẽkpɔɣi me. Nusiwo dzɔ le ŋutinya me va yi ɖee fia be, ele nɛ be wòava eƒe nuwuwu abe alesi ko wòdzɔ ɖe esiwo do ŋgɔ nɛ hã dzii ene. Gake le mɔ ka nu? Biblia gblɔ be xexemefiaɖuƒe sia ƒe nuwuwu anɔ etɔxɛ ŋutɔ. Esi Daniel 2:44 nɔ susu hem yi ƒe 1914 M.Ŋ. si nɔ ŋgɔ dzi la, egblɔ le dunyahedziɖuɖu alo “fiaɖuƒe” siwo anɔ dzi ɖum la ŋu be: “Le fia mawo ŋɔli la dziƒo ƒe Mawu la aɖo fiaɖuƒe aɖe anyi, si matsrɔ̃ gbeɖegbeɖe o, eye eƒe fiaɖuƒe mayi ɖe dukɔ bubu aɖeke si me o; agbã fiaɖuƒe mawo katã, eye wòagblẽ wo, ke eya ŋutɔ anɔ anyi tegbee.”\nẼ, Mawu ƒe Fiaɖuƒe—eƒe dziƒodziɖuɖu si Kristo Yesu anɔ ŋgɔ na—aɖe amegbetɔwo ƒe ameteteɖeanyi dziɖuɖu ƒe nuwɔna ɖesiaɖe ɖa keŋkeŋ le Harmagedon, si anye “xaxa gã” si míeyɔ va yi la taƒoƒo. Esia megbe la, Fiaɖuƒe sia “mayi ɖe dukɔ bubu aɖeke si me o,” si fia be womele emu ge aƒu anyi alo ato akɔdada dzi aɖɔlii gbeɖe o. Eƒe dziɖuƒe akeke ta “vaseɖe anyigba ƒe mlɔenuwo ke.”—Psalmo 72:8.\nMlɔeba la, alakpasubɔsubɔhawo ƒe ŋusẽkpɔɖeamedzi vɔ̃ɖi, dunyahehe me ameteteɖeanyi kple asitsatsa me ŋukeklẽ si li tso gbaɖegbe ke la nu ayi. Psalmo 72:7 do ŋugbe be: ‘Ame dzɔdzɔe la amie, eye ŋutifafa axɔ aƒe, vaseɖe esime dzinu maganɔ anyi o.’ Mawu ƒe nɔnɔme si ɖe dzesi wu si nye lɔlɔ̃ axɔ ɣletinyigbaa dzi, ke menye ɖokuitɔdidi kple dada o. (Yohanes I, 4:8) Yesu gblɔ be: “Mialɔ̃ mia nɔewo.” Le nya sia gome la, ŋutinyaŋlɔla Will Durant gblɔ be: “Nufiame mamlɛtɔ si mekpɔ tso ŋutinya me sɔ kple Yesu tɔ. . . . Lɔlɔ̃ enye nusi wɔa dɔ wu le xexeame.”\nMawu ƒe lɔlɔ̃ na amegbetɔwo ʋãe wòto eƒe gbɔgbɔ dzi na woŋlɔ Biblia. Eya ɖeka koe na mí numekɔkɔ le tsã, egbegbe, kple etsɔme nudzɔdzɔwo ŋu. Taflatse xɔ eƒe gbedasi si naa agbe la to ɣeyiɣi si sɔ zazã ɖe Biblia sɔsrɔ̃ ŋu me. Eyata be woakpe ɖe amewo ŋu eye be wòanye toɖoɖo Yesu ƒe sedede la, Yehowa Ðasefowo le gbeƒã ɖem “fiaɖuƒeŋutinya nyui sia” na wo haviwo. Madidi o nyanyui sia maganye nyagblɔɖi ko o, ke ava zu nusiwo dzɔ ŋutɔŋutɔ le ŋutinya me la dometɔ ɖeka.—Mateo 24:14.\n“Biblia me nyawo nye nyateƒe!”—WERNER KELLER\n“Agbenyuinɔnɔ kple gbɔgbɔ me sidzedze deto siwo le Biblia me . . . gakpɔtɔ nye nyateƒe egbea abe alesi wònɔ ƒe akpe eve alo etɔ̃ enye esi va yi ene.”—WILLIAM ALBRIGHT, BLEMATOMENUKULA\nMoabitɔwo ƒe Kpe: Edzie woŋlɔ Fia Mesa ƒe ŋutinya si ku ɖe aʋa si Moab kple Israel wɔ ŋu ɖo (Fiawo II, 3:4-27), teƒe vovovo siwo woyɔ le Biblia me ƒe ŋkɔwo, kple Mawu ƒe ŋkɔ si woŋlɔ kple blema Hebri-ŋɔŋlɔdzesiwo.\nDenario klosalogaku: Eƒe kpɔɖeŋu si dzi Kaisaro Tiberio ƒe nɔnɔmetata kple nuŋɔŋlɔ le (Marko 12:15-17).\nNabonido ƒe Ŋutinyagbalẽ: Kpedzinuŋlɔɖi aɖe si ɖo kpe Kores ƒe Babilon dzi ɖuɖu le vome dzi. (Daniel, ta 5)\nKpe gbadza: Woŋlɔ Pontio Pilato ƒe ŋkɔ ɖe edzi le Latingbe me.\nƑukukua ƒe Agbalẽxatsaxatsa ƒe Ŋutinya: Numekuku aɖe si wowɔ tso Yesaya ƒe nuŋlɔɖia ŋu ɖo kpe edzi be agbalẽ sia ƒe nyagblɔɖiwo metrɔ le egbugbɔgaŋlɔ kple asi hena ƒe 1,000 kple edzivɔ me o.\nNutata aɖe si le Tito ƒe Sɔti Tame Gobaa dzi ɖo kpe Yerusalem ƒe tsɔtsrɔ̃ le ƒe 70 M.Ŋ. dzi\nƉoe Ɖe Amewo Ɖoe Ɖe Amewo Biblia—Blemaŋutinya Akuaku Yea?\ng01 3/8 axa 8-11


Tsaɖiɖi Yi Mongolia | Dukɔwo Kple Amewo\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Icelandic Iloko Indonesian Italian Japanese Kikaonde Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Myanmar Norwegian Polish Portuguese Romanian Russian Samoan Sepedi Serbian Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Turkish Twi Ukrainian Urdu Vietnamese Xhosa Zulu\nTsaɖiɖi Yi Mongolia\nGENGHIS KHAN, aʋawɔla kalẽtɔ aɖe si nɔ anyi le ƒe 1100 ƒe ƒeawo mee ɖo Mongolia Fiaɖuƒe gã anyi. Mongolia si li egbea nye fiaɖuƒe ma si nɔ anyi gbe aɖe gbe la ƒe akpa sue aɖe ko. Mongolia le Russia kple China dome, eye wònye anyigbadzidukɔ siwo me amewo mesɔ gbɔ ɖo fũu o la dometɔ ɖeka.\nMongolia-dua ƒe akpa aɖewo nye dzogbenyigba gãwo, to kɔkɔwo, eye tɔsisiwo kple tɔʋuwo hã li. Gobi Gbedadaƒo le dua ƒe anyiehe eye nuto sia xɔ ŋkɔ le blemalã klitsuwo ƒe ƒu siwo ta wokpɔ nyuie le afi ma ta. Mongolia ƒe anyigba kɔkɔ wu atsiaƒu ƒe sɔsɔme ade meta 1,580. Dua me tɔwo yɔa dua be “Dziŋgɔli Blɔ Ƒe Anyigba.” Ŋkɔ sia sɔ na dua ŋutɔ elabe ŋdɔ ʋuna ŋkeke 250 kple edzivɔ ƒe sia ƒe!\nLãklẽ si nɔa sno dzi\nVuvɔŋɔli kple dzomeŋɔli siaa nu sẽna ŋutɔ le Mongolia. Le dzomeŋɔli la, yame ƒe dzoxɔxɔ tea ŋu yia dzi va ɖoa keke Celsius 40 ke eye wòɖiɖina le vuvɔŋɔli toa Celsius 0 ŋu yia gɔme Celsius 40 ke. Mongoliatɔwo ƒe akpa ɖeka le etɔ̃ me kloe nye tsatsalawo. Ŋutsuwo kple nyɔnuwo siaa fɔna ŋdi kanyaa dzea woƒe dɔwo gɔme, wofiaa gbɔ̃wo, nyiwo, kposɔwo kple sɔwo ƒe notsiwo. Mongoliatɔwo ƒe nuɖuɖuwo nyea nyinotsi kple bɔta kpakple nyinotsi babla, ʋulãwo, eye alẽlãe vivia wo nu wu.\nAkpɔnɔvivi siwo wotsɔ nyinotsi kpekẽ wɔ hesia ɖe ŋdɔgbe\nMongoliatɔwo wɔa amedzro ŋutɔ. Womedoa woƒe avɔgbadɔawo ƒe ʋɔtruwo o ale be ame siwo zɔ mɔ va yina la nage ɖe wo me agbɔ ɖe me ahaɖu nuɖuɖu vivi siwo woda ɖe wo me. Zi geɖe la, wowɔa tii si me wokɔ nyinotsi kple dze vi aɖe ɖo la na amedzrowo.\nMongoliatɔ akpa gãtɔ nye Buddhatɔwo. Dua me tɔ aɖewo xɔ dzokawo kple gbesawo dzi se, ɖewo hã nye Moslemtɔwo kple Kristotɔwo, eye bubuwo hã be yewomele subɔsubɔha aɖeke me o. Yehowa Ðasefo 350 ye le Mongolia eye wole Biblia fiam ame 770 kple edzivɔwo fifia.\nBaktriatɔwo ƒe kposɔ si ɖo kpo eve tea ŋu tsɔa agba toa fafa miamiamia me\nAmewo ƒe agbɔsɔsɔ: 2,713,000\nGbegbɔgblɔwo: Mongoliagbe, Russiagbe kple Turkigbe\nAdzɔnu siwo woɖona ɖe duta: Akɔbli, tomeka, sika kple kuntru ƒomevi aɖe\nƉoe Ɖe Amewo Ɖoe Ɖe Amewo Tsaɖiɖi Yi Mongolia


Subɔ Mawu Nuteƒewɔwɔtɔe Togbɔ Be “Xaxa Geɖewo” Ava Hã | Nusɔsrɔ̃\n“Ele be míato xaxa geɖewo me hafi age ɖe Mawu fiaɖuƒe la me.”—DƆW. 14:22.\nAme ka gbɔe míaƒe xaxawo tsona?\nAleke míate ŋu adzra ɖo ɖe yometitiwo ŋu ahaɖu dziɖeleameƒo ƒe seselelãmewo dzi?\nTeƒeɖoɖo kae li na ame siwo ado dzi le xaxawo me?\n1. Nu ka tae Mawu subɔlawo ato “xaxa geɖewo” me ɖo?\nÐE WÒWƆA nuku na mí be míato “xaxa geɖewo” me hafi agbe mavɔ ƒe nunana la nasu mía sia? Anɔ eme be mewɔa nuku na mí o. Eɖanye ɣeyiɣi didi kae míele nyateƒea me o, mí katã míetoa xaxa mawo me. Nu ka tae? Susu ɖekae nye be Satana ƒe xexea mee míele.—Nyaɖ. 12:12.\n2. (a) Tsɔ kpe ɖe kuxi siwo amegbetɔ madeblibowo katã doa goe ŋu la, xaxa kawoe Kristotɔwo kpɔna? (Kpɔ nɔnɔmetata si le nyati sia tame.) (b) Ame ka gbɔe yometitiwo tsona, eye aleke míewɔ nya?\n2 Esi míenye amegbetɔ madeblibowo ta la, mí katã míedoa go kuxiwo. Gake Kristotɔwo ya gadoa go xaxa bubuwo. (1 Kor. 10:13) Xaxa siwo wodoa goe la dometɔ ɖekae nye yometiti sẽŋuwo, le esi woɖoe kplikpaa be yewoawɔ nuteƒe na Mawu ta. Yesu gblɔ na eyomedzelawo be: “Kluvi mewua eƒe aƒetɔ o. Ne woti yonyeme la, ekema woati miawo hã mia yome.” (Yoh. 15:20) Ame ka gbɔe yometiti siawo tsona? Satanae. Biblia gblɔ tso eŋu be enye “dzata si le gbe ɖem” hele Mawu ƒe amewo ‘dim be yeavuvu ami.’ (1 Pet. 5:8) Satana adze agbagba ɖe sia ɖe be yeana míadzudzɔ nuteƒewɔwɔ na Yehowa. Na míakpɔ nu si dzɔ ɖe apostolo Paulo dzi ɖa.\nWOKPƆ XAXA LE LISTRA DUGÃ LA ME\n3-5. (a) Xaxa ka mee Paulo to le Listra? (b) Nu ka tae nya si gblɔm wònɔ na nusrɔ̃lawo be woato xaxawo me la ado ŋusẽ wo?\n3 Woti Paulo yome zi geɖe le eƒe nuteƒewɔwɔ na Mawu ta. (2 Kor. 11:23-27) Gbe ɖeka le Listra la, Paulo da gbe le ŋutsu aɖe si nye atatututɔ tso dadaa ƒe dɔ me la ŋu. Le nukunu ma ta la, ameawo susui be mawuwoe Paulo kple Barnaba wonye. Eva hiã be woaɖe kuku na amehaawo vevie be womegade ta agu na yewo o! Gake le ɣeyiɣi kpui aɖe megbe la, Yuda subɔsubɔhakplɔlawo va do heƒo nu gbegblẽ tso Paulo kple Barnaba ŋu. Amehaawo xɔ alakpanya mawo dzi se. Eya ta woƒu kpe Paulo va se ɖe esime wosusu be eku.—Dɔw. 14:8-19.\n4 Paulo kple Barnaba va yi Derbe, emegbe “wotrɔ yi Listra kple Ikonio kple Antioxia, eye wonɔ ŋusẽ dom nusrɔ̃lawo ƒe luʋɔwo, eye wonɔ dzi dem ƒo na wo be woayi edzi anɔ xɔse la me, nɔ gbɔgblɔm be: ‘Ele be míato xaxa geɖewo me hafi age ɖe Mawu fiaɖuƒe la me.’” (Dɔw. 14:21, 22) Ðewohĩ nya si nye be woato “xaxa geɖewo” me la madze abe dzideƒonamenya ene o. Ekema aleke wòanya wɔ be nya si gblɔm Paulo kple Barnaba nɔ be woato xaxa geɖewo me la ‘ado ŋusẽ nusrɔ̃lawo’?\n5 Míate ŋu akpɔ ŋuɖoɖoa le Paulo ƒe nyawo me. Egblɔ be: “Ele be míato xaxa geɖewo me hafi age ɖe Mawu fiaɖuƒe la me.” Megblɔ ko be: “Ele be míato xaxa geɖewo me” o. Eya ta Paulo nɔ gbe tem ɖe teƒeɖoɖo nyui si li na ame siwo léa nuteƒewɔwɔ me ɖe asi na Mawu la dzi. Menye drɔ̃e dzro koe teƒeɖoɖo sia nye o. Yesu gblɔ be: “Ame si do dzi va se ɖe nuwuwu la, eyae akpɔ ɖeɖe.”—Mat. 10:22.\n6. Teƒeɖoɖo kae li na ame siwo ado dzi le xaxawo me?\n6 Ne míedo dzi le xaxawo me la, míaxɔ teƒeɖoɖo. Le Kristotɔ amesiaminawo gome la, makumakugbenɔnɔ asu wo si le dziƒo, afi si woanye fiawo aɖu dzi kple Yesu le. Le ‘alẽ bubuawo’ gome la, teƒeɖoɖo ma anye agbe tegbee nɔnɔ le ŋutifafa me le anyigba dzi. (Yoh. 10:16; 2 Pet. 3:13) Gake hafi ɣemaɣi naɖo la, míato “xaxa geɖewo” me. Na míadzro dodokpɔ ƒomevi eve siwo ate ŋu ava mía dzi la me akpɔ.\nAMEDZIDZEDZE SI LE TẼE\n7. Nu kae nye amedzidzedze si le tẽe?\n7 Yesu gblɔe ɖi be: “Amewo ade mi asi na nutoa me ʋɔnudrɔ̃ƒewo, eye woaƒo mi le ƒuƒoƒewo, eye woana miaɖe mia ɖokui nu le nutomefiawo kple dufiawo ŋkume.” (Marko 13:9) Yesu ƒe nyaa fia be woadze Kristotɔ aɖewo dzi tẽe, ɖewohĩ to yometitiwo me. Ɣeaɖewoɣi la, subɔsubɔhakplɔlawo alo dziɖuɖumegãwoe nɔa megbe na yometitiwo. (Dɔw. 5:27, 28) Gabu Paulo ƒe kpɔɖeŋua ŋu kpɔ. Ðe wòvɔ̃ na yometiti si atso ame mawo gbɔa? Kura o.—Mixlẽ Dɔwɔwɔwo 20:22, 23.\n8, 9. Aleke Paulo ɖee fia be yeɖoe kplikpaa be yemana ta o? Aleke nɔvi aɖewo do dzi le amedzidzedze tẽwo me egbeae?\n8 Paulo nɔ te ɖe Satana ƒe amedzidzedze siwo le tẽe la nu dzinɔameƒotɔe, eye wògblɔ be: “Nyemebu nye luʋɔ nu xɔasi aɖeke na ɖokuinye o; nu si le vevie nam la koe nye be mawu nye duɖimekeke kple subɔsubɔdɔ si mexɔ tso Aƒetɔ Yesu gbɔ la nu, be maɖi ɖase tso Mawu ƒe amenuveve nya nyui la ŋu tsitotsito.” (Dɔw. 20:24) Yometitiwo medo ŋɔdzi na Paulo kura o. Ke boŋ eɖoe kplikpaa be yeado dzi. Eƒe taɖodzinue nye be ‘yeaɖi ɖase tsitotsito’ le dodokpɔɣiwo gɔ̃ hã me.\n9 Egbea, nɔviŋutsu kple nɔvinyɔnu geɖewo yi edzi lé nuteƒewɔwɔ me ɖe asi. Le dukɔ aɖewo me la, wode Ðasefowo gaxɔ me evɔ womedrɔ̃ nya na wo gɔ̃ hã o. Wole gaxɔ me ƒe 20 kloe ye nye esia. Nu ka tae? Elabena wogbe be yewomade nu dunyahehe me o. Mɔɖeɖe meli be woƒe ƒometɔwo alo ame bubu aɖeke nava srã wo kpɔ o, eye woƒo wo dometɔ aɖewo hewɔ funyafunya wo.\n10. Nu ka tae mele be xaxa siwo ate ŋu ava mía dzi kpata la nado ŋɔdzi na mí o?\n10 Le teƒe bubuwo la, mía nɔviwo doa dzi le xaxa siwo doa mo ɖa kpata la me. Ne esia dzɔ ɖe dziwò la, ŋɔ megadzi wò o. Ðo ŋku Yosef dzi. Gbe ɖeka kple eƒe zãdodo koe wodzrae wòzu kluvi. Gake Yehowa ɖee “tso eƒe xaxawo katã me.” (Dɔw. 7:9, 10) Yehowa ate ŋu awɔ nenema ke na wò hã. Ðo ŋku edzi ɣesiaɣi be “Yehowa nya ale si wòaɖe ame siwo tsɔ wo ɖokui na Mawu la tso tetekpɔ me.” (2 Pet. 2:9) Susu nyuiwo li siwo tae wòle be nàɖo ŋu ɖe Yehowa ŋu ahado dzi le yometitiwo me dzinɔameƒotɔe. Ka ɖe edzi be Yehowa ate ŋu aɖe wò tso xexe vɔ̃ɖi sia me ahana agbe mavɔ wò.—1 Pet. 5:8, 9.\nAMEDZIDZEDZE SIWO MELE TẼE O\n11. Vovototo kae le amedzidzedze siwo le tẽe kple esiwo mele tẽe o la dome?\n11 Ate ŋu adzɔ be amedzidzedze siwo mele tẽe o hã nava mía dzi. Vovototo kae le amedzidzedze siawo kple yometiti siwo le tẽe la dome? Amedzidzedze siwo le tẽe la le abe ahom sesẽ aɖe si atu ahagbã wò xɔ zi ɖeka la ene. Gake amedzidzedze siwo mele tẽe o la le abe baba siwo anɔ wò xɔ ƒe akpa siwo nye ati la ɖum vivivi ene. Kaka nàkpɔ la etsi megbe akpa, elabena wogblẽ xɔa dome keŋkeŋ vɔ kloe.\n12. (a) Satana ƒe amedzidzedzemɔnu siwo mele tẽe o la dometɔ ɖekae nye ka, eye nu ka tae wòdzea edzi nɛ nenema gbegbe ɖo? (b) Nu ka tae dzi ɖe le Paulo ƒo?\n12 Satana di be yeagblẽ ƒomedodo nyui si le mía kple Yehowa dome la me. Ate ŋu ati mía yome tẽe alo awɔ mɔnu siwo mele tẽe o, abe dziɖeleameƒo ene ŋu dɔ, eye esia nye mɔnu siwo dzea edzi nɛ wu la dometɔ ɖeka. Nu ka tae? Elabena ate ŋu ana mía kple Mawu dome nanɔ gbegblẽm vivivi. Dzi ɖe le apostolo Paulo hã ƒo ɣeaɖewoɣi. Gbe ɖeka gɔ̃ hã la, egblɔ tso eɖokui ŋu be yenye “nublanuitɔ.” (Mixlẽ Romatɔwo 7:21-24.) Nu ka tae dzi aɖe le ame abe Paulo ene ƒo? Ƒomedodo nyui nɔ wo kple Yehowa dome, eye anɔ eme be enye dɔdzikpɔha la me tɔ gɔ̃ hã. Ke hã, dzi ɖe le Paulo ƒo le eƒe gbɔdzɔgbɔdzɔwo ta. Edina be yeawɔ nu si le eteƒe, gake esia menɔa bɔbɔe ɣesiaɣi o. Ne wò hã èsena le ɖokuiwò me nenema la, ke dzi aɖo ƒowò ne ènya be Paulo hã to nɔnɔme mawo me.\n13, 14. (a) Nu ka tae dzi ɖena le ame aɖewo ƒo le Mawu ƒe amewo dome? (b) Ame kae di be yeagblẽ míaƒe xɔse dome, eye nu ka tae?\n13 Ɣeaɖewoɣi la, dzi ɖena le nɔvi geɖe ƒo, wotsia dzimaɖi alo wosena le wo ɖokui me be yewomele ɖeke me o. Le kpɔɖeŋu me, nɔvinyɔnu mɔɖela aɖe si me dzo le la gblɔ be: “Mebua vo siwo meda va yi la ŋu enuenu, eye ɣesiaɣi si meɖo ŋku wo dzi la, egatena ɖe dzinye wu tsã. Ne mebu nu siwo katã nyemewɔ nyuie o ŋu la, mesena le ɖokuinye me be ame aɖeke mate ŋu alɔ̃m o, eye Yehowa hã mate ŋu alɔ̃m o.”\n14 Nu ka tae nu tena ɖe Yehowa subɔla dovevienu aɖewo, abe nɔvinyɔnu si ŋu nya míegblɔ va yi la dzi vevie nenema ɖo? Ate ŋu atso nu vovovowo gbɔ. Le dzɔdzɔme nu la, ame aɖewo sena le wo ɖokui me nenema tso wo ɖokui ŋu eye nu tena ɖe wo dzi kabakaba wu. (Lod. 15:15) Le ame bubuwo gome la, lãmesẽkuxi aɖee wɔnɛ be woƒe seselelãmewo ɖea fu na wo. Aleke kee wòɖale o, ɖo ŋku edzi be ame aɖee le didim be yeawɔ seselelãme mawo ŋu dɔ atsɔ agblẽ nu le mía ŋu. Ame kae di be dzi naɖe le mía ƒo ale be míadzudzɔ Yehowa subɔsubɔ? Edze ƒãa be Satanae. Enya be mɔkpɔkpɔ aɖeke meli be yeatsi agbe o, eye edi be mɔkpɔkpɔ nabu ɖe wò hã. (Nyaɖ. 20:10) Satana di be yeaɖe fu na mí ahana míagbɔdzɔ. Eɖazã amedzidzedze si le tẽe alo esi mele tẽe o, eƒe taɖodzinue nye be yeana míadzudzɔ Mawu subɔsubɔ. Mègaŋlɔ be o be aʋagbedzie Mawu ƒe amewo le eye wole avu wɔm be yewoalé nuteƒewɔwɔ me ɖe asi na Yehowa.\n15. Le 2 Korintotɔwo 4:16, 17 ƒe nya nu la, nu kae míeɖoe kplikpaa be míawɔ?\n15 Ðoe kplikpaa be yemana ta o. Wò ŋku nenɔ fetu la dzi. Paulo ŋlɔ na Kristotɔ siwo nɔ Korinto la be: “Míenaa ta o; ke boŋ ne ame si míenye le gotagome le gbegblẽm hã la, kakaɖedzi li be, wole ame si míenye le ememe ya wɔm yeyee tso ŋkeke yi ŋkeke. Elabena togbɔ be ɣeyiɣi vi aɖe ƒe xaxa si nu mesẽ o koe wònye hã la, ehea ŋutikɔkɔe gã mavɔ si ƒe kpekpeme ƒoa nu sia nu ta sãsãsã la vanɛ na mí.”—2 Kor. 4:16, 17.\nDZRA ÐO ÐE XAXAWO ŊU FIFIA\nKristotɔwo xɔa hehe be yewoaʋli yewoƒe xɔse ta (Kpɔ memama 16)\n16. Nu ka tae wòle vevie be míadzra ɖo ɖe xaxawo ŋu fifia?\n16 Satana wɔa ‘aɖaŋu vɔ̃’ geɖewo ŋu dɔ tsɔ trea mɔ̃ na mí. (Ef. 6:11) Ema tae wòle be míawɔ ɖe aɖaŋuɖoɖo si le 1 Petro 5:9 la dzi be: “Mitsi tsitre ɖe eŋu, minɔ te sesĩe le xɔse me.” Be míanɔ tsitre sesĩe la, ele be míadzra míaƒe dzi kple susuwo ɖo fifia ale be míanɔ klalo ahalɔ̃ faa be míawɔ nu si le eteƒe. Le kpɔɖeŋu me: Asrafowo nɔa hehe tɔxɛ xɔm ɣeyiɣi didi aɖe do ŋgɔ hafi aʋa dzɔna. Nenema kee wòle le míawo hã gome. Míenya aʋa si tɔgbi míava wɔ le etsɔme o. Eya ta ele be míadze aʋa ɖi. Apostolo Paulo de dzi ƒo na Kristotɔwo be: “Miyi edzi mianɔ mia ɖokui dom kpɔ be miele xɔse la me hã, miyi edzi mianɔ ame siwo mia ŋutɔwo mienye la dom kpɔ.”—2 Kor. 13:5.\n17-19. (a) Mɔ kawo dzie míato ado mía ɖokui kpɔ? (b) Aleke ɖeviwo ate ŋu adzra ɖo be woaʋli woƒe xɔse ta le suku?\n17 Mɔ ɖeka si dzi míato ado mía ɖokui kpɔe nye be míabia mía ɖokui be: ‘Ðe medoa gbe ɖa edziedzia? Ne amewo le eƒom ɖe nunye be mawɔ nu gbegblẽ la, ɖe meɖoa to Mawu abe dziɖula ene wu amewoa? Ðe medea kpekpeawo edziedzia? Ðe meƒoa nu tso nye dzixɔsewo ŋu dzinɔameƒotɔea? Ðe metsɔa nɔvinyewo ƒe vodadawo kea wo faa abe ale si ko nye hã madi be woatsɔe akem faa enea? Ðe meɖoa to hamemetsitsiwo kple dzikpɔla siwo le ŋgɔ xɔm le xexea me katã ƒe hamea mea?’\n18 Ame siwo dzea agbagba be yewoakpɔ ŋusẽ gbegblẽ ɖe míaƒe nuŋububu dzi domee míele. Ehiãna be dzi nanɔ mía nɔvi sɔhɛ geɖewo ƒo be woaƒo nu tso woƒe dzixɔsewo ŋu le suku. Eye womevɔ̃a esia wɔwɔ alo nana wòkpea ŋu na wo o. Nu kae kpena ɖe sɔhɛ siawo ŋu be woaƒo nu kple dzideƒo? Wowɔa mɔfiame siwo le míaƒe magazineawo me la dzi. Le kpɔɖeŋu me, July 2009 ƒe Nyɔ! la gblɔ be ne wò sukuhati aɖe bia wò be: “Nu ka tae mèxɔ amedzɔtsolãme nufiafiaa dzi se o?” hã la, àte ŋu agblɔ ko be: “Nu ka tae wòle be maxɔ edzi se ɖo? Dzɔdzɔmeŋutinunyalawo gɔ̃ hã melɔ̃ ɖe nya ɖeka dzi o, evɔ woawoe wòle be woanyae wu hafi!” Dzilawo, mifia mia viwo mɔ vovovo siwo dzi woato aʋli woƒe xɔse ta ale be esia nanya wɔ na wo le suku.\n19 Enye nyateƒe be menɔa bɔbɔe ɣesiaɣi be míaʋli míaƒe xɔse ta alo awɔ nu bubu siwo Yehowa di tso mía si la o. Le kpɔɖeŋu me, ne míewɔ dɔ ŋkeke bliboa katã la, ele be míadze agbagba vevie hafi ate ŋu ade kpekpeawo. Alo ate ŋu asesẽ na mí be míafɔ kaba le aba dzi ŋdi me be míayi gbeadzi. Gake ɖo ŋku edzi be: Ne nu siawo wɔwɔ nye numame na wò fifia la, akpe ɖe ŋuwò be nàdo dzi le dodokpɔ gã siwo ava le etsɔme la me.\n20, 21. (a) Aleke ŋugbledede le tafea ŋu ate ŋu akpe ɖe mía ŋu ne míaƒe seselelãmewo le fu ɖem na mí? (b) Nu kae wòle be míaɖoe kplikpaa be míawɔ?\n20 Ke le amedzidzedze siwo mele tẽe o gome ɖe? Le kpɔɖeŋu me, aleke míawɔ aɖu dziɖeleameƒo ƒe seselelãmewo dzi? Mɔ vevi ɖeka si dzi míato awɔ esiae nye be míade ŋugble le Yesu ƒe tafevɔsa la ŋu. Ema tututue apostolo Paulo wɔ. Eƒe nu wɔ nublanui na eɖokui ɣeaɖewoɣi. Ke hã enyae be nu vɔ̃ wɔlawo abe ye ene tae Kristo ku ɖo, ke menye ɖe ame deblibowo ta o. Eŋlɔ bena: ‘Mele agbe nɔm to Mawu ƒe Vi si lɔ̃m, eye wòtsɔ eɖokui na ɖe tanye la, dzi xɔxɔse me.’ (Gal. 2:20) Ɛ̃, Paulo xɔ tafea dzi se eye wòka ɖe edzi be ye tae woxee ɖo.\n21 Tafea ate ŋu aɖe vi geɖe na wò hã ne èka ɖe edzi be nunanae wònye tso Yehowa gbɔ na ye. Esia mefia be wò dziɖeleameƒo ƒe seselelãmewo nu ayi enumake o. Ame aɖewo anɔ avu wɔm kple dziɖeleameƒo ƒe seselelãmewo ɣeaɖewoɣi va se ɖe esime nuɖoanyi yeyea nava. Gake ɖo ŋku edzi be: Ame siwo mena ta o lae axɔ fetua. Ɣesiaɣi si ŋu nya ke ko la, míegatena ɖe ŋkeke si dzi Mawu Fiaɖuƒea ava la ŋu wu. Ɣemaɣi la, ŋutifafa axɔ anyigba la dzi eye ame sia ame ade blibo. Ðoe kplikpaa be yeage ɖe Fiaɖuƒe ma me, ne esia abia be nàto xaxa geɖewo me gɔ̃ hã.


Habel si le Biblia me, “Togbɔ Be Eku Hã La, Egale Nu Ƒom”| Xɔse Vavã\n1. Nu kae xe mɔ na Adam kple Xawa ƒe ƒomea be woagage ɖe Eden bɔa me o, eye nu kae nɔ vevie na Habel wu nu sia nu?\nHABEL lé ŋku ɖe eƒe alẽ siwo le gbe ɖum bɔkɔɔ le togbɛa dzi la ŋu. Ðewohĩ esia yome, eɖe ŋku ɖa le alẽawo ŋu hefɔ mo dzi kpɔ adzɔge ʋĩi ke eye wòkpɔ kekeli aɖe ƒe keklẽ. Enyae be yi si nɔa eɖokui trom ɖaa, eye wòklẽna abe dzo ƒe aɖe ene, la le Eden bɔa ƒe mɔnu. Edzilawo nɔ abɔ ma me kpɔ, gake fifia ya, woawo loo alo wo viwo magate ŋu age ɖe eme o. Kpɔe ɖaa le susu me ko be, le anyinufaɣi esime ya fafɛ la na Habel ƒe taɖa le ya ƒom la, ewu mo dzi le ŋugble dem le Ewɔlaa ŋu. Ðe Mawu kple amegbetɔwo dome ava nɔ nyuie gbe aɖe gbea? Naneke meganɔ vevie na Habel wu ema o.\n2-4. Gɔmesese ka nue Habel le nu ƒom le na mí egbea?\n2 Le mɔ aɖe nu la, Habel le nu ƒom na wò egbea. Ðe nàte ŋu ase eƒe gbea? Ðewohĩ àgblɔ be esia manya wɔ o, elabena Adam ƒe vi evelia sia ku gbe aɖe gbe ke. Eƒe kukua nyunyɔ xoxoxo hezu anyi ƒe 6,000 kloe ye nye esia. Biblia gblɔ be: “Kukuawo menya naneke o.” (Nyagb. 9:5, 10) Eye womeŋlɔ Habel ƒe numenya aɖeke hã ɖe Biblia me o. Ekema aleke wòate ŋu aƒo nu na mí egbeae?\n3 Mawu ƒe gbɔgbɔ ʋã apostolo Paulo wògblɔ tso Habel ŋu be: “To esia dzi la, togbɔ be eku hã la, egale nu ƒom.” (Xlẽ Hebritɔwo 11:4.) To nu ka dzie Habel gale nu ƒom? Eyae nye xɔse. Habel ye nye ame gbãtɔ si tu nɔnɔme nyui sia ɖo. Xɔse si wòɖe fia la ɖe dzesi ale gbegbe be egakpɔtɔ nye kpɔɖeŋu nyui na mí egbea be míasrɔ̃. Ne míesrɔ̃ Habel ƒe xɔse hetoa eƒe afɔɖoƒewo la, ekema eƒe ŋutinyaa le nu ƒom na mí hele vi ɖem na mí vavã.\n4 Ke esi wònye nya ʋɛ aɖewo koe wogblɔ tso Habel ŋu le Biblia me ɖe, nu kae míate ŋu asrɔ̃ tso eyama kple eƒe xɔse ŋu? Na míakpɔe ɖa.\nEnɔ Anyi Le “Xexea Ƒe Gɔmeɖoanyiɣi”\n5. Nya si Yesu gblɔ ku ɖe Habel ƒe anyinɔnɔ le “xexea ƒe gɔmeɖoanyiɣi” ŋu la gɔme ɖe? (Kpɔ etenuŋɔŋlɔa hã.)\n5 Ɣeyiɣi kpui aɖe le amegbetɔwo wɔɣi megbee wodzi Habel. Emegbe Yesu he susu yi Habel dzi esi wònɔ nu ƒom tso “xexea ƒe gɔmeɖoanyiɣi” ŋu. (Xlẽ Luka 11:50, 51.) Esi Yesu gblɔ nya sia la, edze ƒãa be ameƒomea me tɔ siwo mɔkpɔkpɔ li be woaɖe wo tso nu vɔ̃ me lae wòwɔnɛ. Togbɔ be Habel ye nye ame enelia tso Adam dzi hã la, edze abe eyae nye ame gbãtɔ si Mawu kpɔ be edze na ɖeɖekpɔkpɔ ene. * Eme kɔ ƒãa be menye kpɔɖeŋu nyui ɖolawo domee Habel nɔ tsi o.\n6. Dzila ka ƒomeviwoe Habel dzilawo nye?\n6 Togbɔ be ameƒomea dzɔɣi teƒe medidi ɣemaɣi o hã la, wonɔ nɔnɔme wɔnublanui aɖe me. Anɔ eme be Adam kple Xawa, siwo nye Habel dzilawo la ƒe dzedzeme nyo eye ŋusẽ nɔ wo ŋu. Gake woda vo gã aɖe, eye esia nɔ nyanya na wo. Tsã la, wode blibo, eye agbe tegbee nɔnɔ ƒe mɔkpɔkpɔ nɔ wo si. Ke wova dze aglã ɖe Yehowa Mawu ŋu, si wɔe be wònya wo le Eden bɔa, si nye woƒe Paradisoƒe la me. Esi kɔɖiɖi na woƒe dzodzrowo nɔ vevie na wo wu nu sia nu, eye wònɔ vevie na wo wu woƒe dzidzimeviwo ƒe nyonyo gɔ̃ hã ta la, blibodede kple agbe tegbee nɔnɔ ƒe mɔkpɔkpɔa ge le wo si.—1 Mose 2:15–3:24.\n7, 8. Nya kae Xawa gblɔ esi wòdzi Kain, eye nu kae anya nɔ susu me nɛ?\n7 Agbea menɔ bɔbɔe na Adam kple Xawa le abɔa godo o. Ke hã esi wodzi wo vi gbãtɔ si wotsɔ ŋkɔ na be Kain, si gɔmee nye “Ame Si Wodzi” la, Xawa gblɔ be: “Yehowa ɖi nam be, medzi ŋutsu.” Eƒe nyaa na wòdze abe nya si Yehowa gblɔ ɖi le abɔa me ku ɖe nyɔnu aɖe si ƒe ‘dzidzimevi’ ava tsrɔ̃ vɔ̃ɖitɔ si ble Adam kple Xawa gbe ɖeka lae nɔ susu me nɛ ene. (1 Mose 3:15; 4:1) Ðe Xawa susui be yee nye nyɔnu si ŋu nya wogblɔ ɖi eye Kain ye nye ‘dzidzimevi’ si ŋugbe wodo la?\n8 Ne nenemae la, ke eda ƒu ŋutɔ. Azɔ hã, ne woa kple Adam woƒã susu sia ɖe Kain me esime wònɔ tsitsim la, ke ɖikekemanɔmee la, wona dada si ƒe dome wònyi le blibomademade ta la gado gã ɖe edzi. Emegbe Xawa dzi ŋutsuvi evelia, gake nuŋlɔɖia megblɔ be egblɔ nya siwo wògblɔ esi wòdzi Kain la tɔgbi le eŋu o. Wotsɔ ŋkɔ nɛ be Habel, si ate ŋu afia “Tofloko,” alo “Ƒuƒu.” (1 Mose 4:2) Ðe wotsɔ woƒe mɔkpɔkpɔ da ɖe Kain dzi wu Habel tae wotsɔ ŋkɔ ma nɛ ɖoa? Míenya ya o.\n9. Nu kae dzila siwo li egbea ate ŋu asrɔ̃ tso mía dzila gbãtɔwo ƒe nuwɔna me?\n9 Dzila siwo li egbea ate ŋu asrɔ̃ nu geɖe tso dzila gbãtɔ mawo ƒe nuwɔna me. Ðe nàto wò nyagbɔgblɔwo kple nuwɔnawo dzi aƒã dada, nɔƒe gã didi kple ɖokuitɔdidi ɖe viwòwo mea? Alo àfia wo be woalɔ̃ Yehowa Mawu ahanɔ ƒomedodo nyui me kplii? Nublanuitɔe la, mía dzila gbãtɔwo do kpo nu le woƒe agbanɔamedzia tsɔtsɔ me. Ke hã mɔkpɔkpɔ li na woƒe dzidzimeviwo.\nAleke Habel Wɔ Tu Xɔse Ðo?\n10, 11. Dɔ ka wɔlawoe Kain kple Habel va zu, eye nɔnɔme nyui kae Habel tu ɖo?\n10 Esime Kain kple Habel nɔ tsitsim la, anɔ eme be Adam fia dɔ si hiã be woawɔ atsɔ akpɔ ƒomea ƒe nuhiahiãwo gbɔ la wo. Kain zu agbledela, ke Habel ya zu lãnyila.\n11 Gake Habel ya gawɔ nane si le vevie wu kura. Esi ƒeawo va nɔ yim la, etu xɔse, si nye nɔnɔme nyoameŋu si ŋu Paulo va ƒo nu tsoe emegbe la ɖo. Bu eŋu kpɔ! Amegbetɔ kpɔɖeŋu nyui ɖola aɖeke menɔ anyi ne Habel nasrɔ̃ o. Ke aleke wòwɔ va xɔ Yehowa Mawu dzi se? Bu nu vevi etɔ̃ siwo dzi wòanya tu eƒe xɔse ɖo la ŋu kpɔ.\n12, 13. Aleke ŋkuléle ɖe Yehowa ƒe nuwɔwɔwo ŋu anya kpe ɖe Habel ŋu wòtsi le xɔse me?\n12 Yehowa ƒe nuwɔwɔwo. Enye nyateƒe be Yehowa ƒo fi de anyigba, si wɔe be ŋu kple aŋɔkawo miena henana agbledede sesẽna ya. Ke hã anyigba gawɔa nu kokoko, si nu Habel kple eƒe ƒometɔwo nɔa agbe ɖo. Azɔ hã, Mawu meƒo fi de lãwo, siwo dome xewo kple tɔmelãwo le la o; meƒo fi de towo, amuwo, tɔsisiwo kple atsiaƒu o; eye meƒo fi de dziŋgɔlia, alilikpowo, ɣe, ɣleti kple ɣletiviwo o. Nu siwo ɖo kpe Yehowa Mawu, ame si wɔ nuwo katã la ƒe lɔlɔ̃ deto, nunya kple nyuiwɔwɔ dzi la ƒo xlã Habel godoo wòakpɔ. (Xlẽ Romatɔwo 1:20.) Ðikeke mele eme o be, ŋugbledede le nu siawo ŋu ŋudzedzekpɔkpɔtɔe do ŋusẽ Habel ƒe xɔse.\n13 Anɔ eme godoo be Habel dia ɣeyiɣi dea ŋugble le Yehowa ŋu. Kpɔe ɖaa le susu me be ele eƒe alẽwo kplɔm. Azɔlidɔe alẽkpɔkplɔ nye. Ekplɔa lã fatu siawo toa togbɛwo dzi kple baliwo me hekplɔa wo tsoa tɔwoe eye wòdia gbeɖuƒe damawo, tsita nyuitɔwo kple gbɔɖemeƒe, afi si ŋdɔ maɖu wo le o la na wo. Le Mawu ƒe nuwɔwɔwo katã dome la, edze abe alẽwoe hiã na beléle wu ene, abe ɖe wowɔ wo be amegbetɔwo nanɔ mɔ fiam wo ahanɔ wo ta kpɔm ene. Ðe Habel hã de dzesii be ehiã be Ame aɖe si ƒe nunya kple ŋusẽ de ŋgɔ sãsãsã wu amegbetɔwo tɔ la nafia mɔ ye ahakpɔ ye ta? Ðikekemanɔmee la, eɖe susu siawo tɔgbi geɖe gblɔ le gbedodoɖa me, si wɔe be eƒe xɔse ganɔ sesẽm ɖe edzi.\n14, 15. Yehowa ƒe nyagblɔɖi kawoe ana mɔnukpɔkpɔ Habel be wòayi ŋugble me?\n14 Yehowa ƒe nyagblɔɖiwo. Adam kple Xawa anya gblɔ Eden bɔa me nudzɔdzɔ siwo ta wonya wo le abɔa me ɖo la ŋu nya na wo viŋutsuawo. Eya ta nu geɖe li siwo ŋu Habel ate ŋu ade ŋugble le.\n15 Yehowa gblɔ be yeaƒo fi ade anyigba. Habel akpɔe adze sii kɔtɛ be ŋu kple aŋɔka siwo mie la ɖo kpe edzi be nya mawo va eme. Yehowa gblɔe ɖi hã be Xawa akpe fu le fufɔfɔ me eye alé ku hafi adzi vi. Ðikeke mele eme o be le Habel nɔviwo dziɣi la, Habel de dzesii be nya mawo hã va eme. Yehowa ɖee gblɔ be didi sẽŋu si meda sɔ o anɔ Xawa me be ye srɔ̃ nalɔ̃ ye ahatsɔ ɖe le eme na ye, eye Adam hã anye gã ɖe edzi. Habel ŋutɔ kpɔ nɔnɔme wɔnublanui ma me vava teƒe kple ŋku. Habel de dzesii le go sia go me be kakaɖedzi blibo le Yehowa ƒe nyawo ŋu. Eya ta kpeɖodzi sẽŋuwo li siwo tae Habel axɔ ŋugbe si Mawu do ku ɖe ‘dzidzimevi’ si ava ɖɔ nu siwo gblẽ tso Eden bɔa me ke la ɖo gbe ɖeka la dzi ase.—1 Mose 3:15-19.\n16, 17. Nu kae Habel anya srɔ̃ tso Yehowa ƒe kerubiawo gbɔ?\n16 Yehowa ƒe dɔlawo. Habel mekpɔ kpɔɖeŋu nyui ɖola aɖeke le amegbetɔwo dome o, gake menye amegbetɔwo koe nye nuwɔwɔ siwo si nunya le siwo nɔ anyigba dzi ɣemaɣi o. Esi Yehowa nya Adam kple Xawa le abɔa me la, ekpɔ egbɔ be woawo ŋutɔwo loo alo woƒe dzidzimeviwo mage ɖe anyigba dzi Paradiso ma me o. Yehowa tsɔ kerubiwo, siwo nye mawudɔla siwo le ɖoƒe kɔkɔ ŋutɔ la kple yi si troa eɖokui heklẽna abe dzo ƒe aɖe ene la ɖo abɔa ƒe mɔnu be woadzɔ eŋu.—Xlẽ 1 Mose 3:24.\n17 Bu ale si Habel ɖevi la ase le eɖokui me ne ekpɔ kerubiawo la ŋu kpɔ. Mawudɔla mawo siwo do amegbetɔŋutilã la adze ame triakɔwo vavã. Eye “yi” ma si le totrom madzudzɔmadzudzɔe hele dzo dam la hã teƒe kpɔkpɔ aɖi vɔvɔ̃ ŋutɔ. Esime Habel nɔ tsitsim la, ɖe wòkpɔe kpɔ be nu va ti kɔ na kerubiawo, si wɔe be wogblẽ dɔa ɖi dzoa? Ao. Nuwɔwɔ triakɔ nyanu mawo medzo le afi si woda wo ɖo la o, wonɔ afi ma zã kple keli, ƒe sia ƒe hena ƒe geɖe. Eya ta Habel kpɔe dze sii be dɔla dzɔdzɔe siwo wɔa nuteƒe la le Yehowa Mawu si. Habel de dzesi nuteƒewɔwɔ kple toɖoɖo Yehowa ƒe nɔnɔme si menɔ eƒe ƒometɔwo ya si o la le kerubi mawo ŋu. Ðikeke mele eme o be mawudɔlawo ƒe kpɔɖeŋu nyui la do ŋusẽ Habel ƒe xɔse.\nLe Habel ƒe agbe me katã la, ekpɔe be kerubiawo nye Yehowa subɔla wɔnuteƒe siwo ɖoa to eƒe gbe\n18. Nu kawoe ate ŋu akpe ɖe mía ŋu míatu xɔse ɖo egbea?\n18 Habel kpɔe be ŋugbledede le nu siwo katã Yehowa ɖe fia le eɖokui ŋu to nuwɔwɔwo, nyagblɔɖiwo kple Eƒe dɔlawo ƒe kpɔɖeŋu nyuiwo dzi ŋu na yeƒe xɔse nɔ sesẽm ɖe edzi. Ðe eme mekɔ ƒãa be míate ŋu asrɔ̃ nu tso eƒe kpɔɖeŋua me oa? Esia ate ŋu ade dzi ƒo na ɖeviwo koŋ be, afɔ ka kee woƒe ƒometɔwo ɖaɖe o, woate ŋu atu xɔse vavã ɖo na Yehowa Mawu. Nuwɔwɔ wɔnuku siwo katã ƒo xlã mí, Biblia bliboa si le mía si kple xɔse ƒe kpɔɖeŋu nyui ɖola geɖe siwo li egbea la ate ŋu akpe ɖe mía ŋu míatu xɔse ɖo.\nNu Si Tae Habel Ƒe Vɔsaa Nyo Wu\n19. Nyateƒenya vevi kae Habel va de dzesii?\n19 Esi xɔse si nɔ Habel si na Yehowa nɔ sesẽm ɖe edzi la, edi be yeaɖee afia to nuwɔna me. Gake nu kae amegbetɔ dzro ate ŋu ana xexea katã Wɔla la? Eme kɔ ƒãa be Mawu mehiã na nunana alo kpekpeɖeŋu aɖeke tso amegbetɔwo gbɔ o. Habel va nya nyateƒenya vevi sia be: Ne susu nyui le ye si eye yetsɔ yeƒe nu nyuitɔ na Yehowa, ye Fofo lɔ̃ame si le dziƒo la, adze eŋu.\nHabel sa vɔ le xɔse me; menɔ alea le Kain ya gome o\n20, 21. Nu kawoe Kain kple Habel tsɔ sa vɔ na Yehowa, eye nu kae Yehowa wɔ?\n20 Habel ɖoe be yeatsɔ yeƒe alẽawo dometɔ aɖewo asa vɔe. Etia ŋgɔgbeviawo, nyuitɔawo, eye wòtsɔ woƒe akpa siwo wòkpɔ be wodze ame ŋu wu la sa vɔe. Kain hã di Mawu ƒe yayra kple amenuveve, eya ta etsɔ eƒe agblemenu aɖewo sa vɔe, gake menye kple susu nyuitɔ, abe Habel ene o. Esia va dze kɔtɛ esi wo ame evea wotsɔ woƒe nunanawo va sa vɔe.\n21 Adam viŋutsu eveawo siaa anya tɔ dzo woƒe vɔsanuawo le vɔsamlekpuiwo dzi, ɖewohĩ le afi si woate ŋu anɔ kerubiawo, siwo ko ganye Yehowa teƒenɔlawo le anyigba dzi ɣemaɣi la, kpɔm le. Yehowa ɖee fia be yede dzesi nu si wowɔ la! Biblia gblɔ be: “Habel kple eƒe nunana dze Yehowa ŋu.” (1 Mose 4:4) Gake Biblia megblɔ mɔ si dzi Mawu to ɖee fia be yekpɔ ŋudzedze ɖe eŋu la o.\n22, 23. Susu ka tae Yehowa kpɔ ŋudzedze ɖe Habel ƒe vɔsaa ŋu?\n22 Nu ka tae Mawu kpɔ ŋudzedze ɖe Habel ŋu? Nu si wòtsɔ sa vɔ ta yea? Nu si me agbe le, si me agbegbɔgbɔ le, ye Habel tsɔ sa vɔe hekɔ eƒe ʋu xɔasi la ɖe anyi. Ðe Habel nya asixɔxɔ si gbegbe ava nɔ vɔsa sia tɔgbi ŋua? Ƒe alafa geɖe le Habel ƒe ku megbe la, Mawu zã alẽvi si sɔ blibo ƒe vɔsa tsɔ wɔ kpɔɖeŋui na Eya ŋutɔ ƒe Vi deblibo la ƒe vɔsa, si me wokɔ “Mawu ƒe Alẽvi” sia ƒe ʋu maɖifɔ ɖe anyi le. (Yoh. 1:29; 2 Mose 12:5-7) Gake edze kɔtɛ be esia ŋuti sidzedze alo gɔmesese aɖeke mesu Habel si o.\n23 Nu si dzi míeka ɖoe nye be: Habel tsɔ eƒe nu nyuitɔ kekeake sa vɔe. Menye eƒe nunana la ko ŋue Yehowa kpɔ ŋudzedze ɖo o, ke ekpɔ ŋudzedze ɖe eya amea ŋutɔ hã ŋu. Lɔlɔ̃ si le Habel si na Yehowa kple xɔse vavã ye ʋãe wòsa vɔa.\n24. (a) Nu ka tae míagblɔ be naneke megblẽ le nu si Kain tsɔ sa vɔ la ŋutɔ ŋu o? (b) Mɔ ka nue Kain ƒe nɔnɔme sɔ kple ame geɖe tɔ le egbea kple blema siaa?\n24 Menɔ alea le Kain ya gome o. “Kain kple eƒe nunana ya medze [Yehowa ŋu] o.” (1 Mose 4:5) Menye ɖe nanee gblẽ le Kain ƒe nunanaa ŋu tae o, elabena emegbe la, Mawu ƒe Sea ɖe mɔ be woatsɔ agblemenuwo asa vɔe. (3 Mose 6:7, 8) Gake Biblia gblɔ tso Kain ŋu be “ye ŋutɔ ƒe dɔwɔwɔwo vɔ̃ɖi.” (Xlẽ 1 Yohanes 3:12.) Edze ƒãa be Kain susui be gotagome mawusosroɖa adze Mawu ŋu, abe ale si ame geɖe susunɛ egbea kple blema siaa ene. Xɔse kple lɔlɔ̃ akuakua si menɔ esi na Yehowa o la va dze enumake le eƒe nuwɔnawo me.\n25, 26. Aleke Yehowa xlɔ̃ nu Kain, ke hã nu kae Kain wɔ?\n25 Esi Kain kpɔe be yeƒe nu medze Yehowa ŋu o la, ɖe wòdze agbagba be yeasrɔ̃ Habel ƒe kpɔɖeŋua? Ao. Edo dziku ɖe nɔvia ŋu helé fui boŋ. Yehowa kpɔ nu si nɔ edzi yim le Kain ƒe dzi me eye wòxlɔ̃ nui dzigbɔɖitɔe. Exlɔ̃ nu Kain be eƒe dzibibia ate ŋu ana wòawɔ nu vɔ̃ gã, eye wòdo ŋugbe na Kain be, ne etrɔ le eƒe mɔwo dzi ko la, ekema yeakpɔ “ŋudzedze” ɖe eŋu.—1 Mose 4:6, 7, NW.\n26 Kain do toku Mawu ƒe nuxlɔ̃amea. Egblɔ na nɔvia Habel be wòava ne yewoayi gbe me, evɔ nɔvia ya ka ɖe edzi hafi. Esi wole gbea me la, Kain tso ɖe Habel ŋu hewui. (1 Mose 4:8) Ne míagblɔe la, Habel va nye xɔsetakula gbãtɔ, alo ame gbãtɔ si wowu le mawusosroɖa ta. Togbɔ be eku hã la, Yehowa meŋlɔe be o.\n27. (a) Nu ka tae míate ŋu aka ɖe edzi be woava fɔ Habel ɖe tsitre? (b) Nu kae míawɔ be míava kpɔ Habel gbe ɖeka?\n27 Le kpɔɖeŋunyagbɔgblɔ nu la, Habel ƒe ʋu do ɣli na Yehowa Mawu be wòabia hlɔ̃, alo wòadrɔ̃ ʋɔnu dzɔdzɔe. Mawu drɔ̃ ʋɔnu dzɔdzɔe hã, elabena ehe to na Kain vɔ̃ɖi la ɖe eƒe hlɔ̃dodoa ta. (1 Mose 4:9-12) Gawu la, Habel ƒe xɔse ŋuti nuŋlɔɖia le nu ƒom na mí egbea. Habel ƒe agbenɔƒewo, si ɖewohĩ anɔ ƒe alafa ɖeka la le kpuie ne wotsɔe sɔ kple eŋɔlimetɔwo tɔ, gake ewɔ ƒe mawo ŋu dɔ nyuie. Hafi wòaku la, enya be yeƒe nu dze Yehowa, ye Fofo si le dziƒo la ŋu, eye wòlɔ̃ ye. (Heb. 11:4) Eya ta míate ŋu aka ɖe edzi be Yehowa aɖo ŋku edzi, elabena meŋlɔa nu be o, afɔe ɖe tsitre be wòava nɔ agbe le paradiso me le anyigba dzi. (Yoh. 5:28, 29) Èle afi ma nɔ ge akpɔea? Ava eme na wò ne èɖoe kplikpaa be yeaƒu to anyi esime Habel le nu ƒom eye nèsrɔ̃ eƒe xɔse ɖedzesi la.\n^ mm. 5 Gɔmesese si le nyagbɔgblɔ “xexea ƒe gɔmeɖoanyiɣi” ŋu la lɔ nukuwo wuwu ɖe eme, eye esia he susu yi vidzidzi dzi, eya ta amegbetɔ gbãtɔ siwo wodzi la ŋue nya sia ku ɖo. Ke nu ka tae Yesu zã nyagbe “xexea ƒe gɔmeɖoanyiɣi” na Habel, ke menye na Kain, si nye ame gbãtɔ si wodzi la o? Kain ƒe nyametsotsowo kple nuwɔnawo ɖee fia be eɖoe koŋ dze aglã ɖe Yehowa Mawu ŋu. Edze abe tsitretsitsi kple ɖeɖekpɔkpɔ ƒe mɔkpɔkpɔ meli na Kain o ene, abe ale si wòle le edzilawo hã gome ene.\nAleke Habel le nu ƒom na mí egbeae?\nNu kae dzilawo ate ŋu asrɔ̃ tso Habel dzilawo ƒe vodadawo me?\nMɔ ka nue Yehowa ƒe nuwɔwɔwo, nyagblɔɖiwo kple eƒe kerubiwo anya kpe ɖe Habel ŋu le wòtu eƒe xɔse ɖo?\nMɔ kawo nue nèɖoe be yeasrɔ̃ Habel ƒe xɔse le?


Yohanes 6 | Biblia Le Internet Dzi | Xexe Yeye Gɔmeɖeɖe\nYesu na nuɖuɖu ŋutsu 5,000 (1-15)\nYesu zɔ tsi dzi (16-21)\nYesu, “agbebolo la” (22-59)\nYesu ƒe nyawo ɖia ame geɖe nu (60-71)\n6 Le esia megbe la, Yesu tso Galilea-ƒu* si wogayɔna be Tiberia la, yi ɖe eƒe go kemɛ dzi.+ 2 Eye ameha gã aɖe dze eyome,+ elabena wokpɔ nukunu siwo wòwɔ heda gbe le dɔnɔwo ŋu.+ 3 Eya ta Yesu yi to aɖe dzi, eye eya kple eƒe nusrɔ̃lawo bɔbɔ nɔ afi ma. 4 Ke Yudatɔwo ƒe Ŋutitotoŋkekenyui+ la gogo. 5 Esi Yesu fɔ mo dzi, eye wòkpɔ be ameha gã aɖe gbɔna ye gbɔ la, ebia Filipo be: “Afi kae míakpɔ abolo le aƒle na ame siawo woaɖu?”+ 6 Ke hã ɖe wògblɔ esia be yeatsɔ adoe kpɔ, elabena eya ŋutɔ nya nu si wɔ ge wòala. 7 Filipo ɖo eŋu nɛ be: “Abolo denario* alafa eve gɔ̃ hã made wo nu be wo dometɔ ɖe sia ɖe nakpɔ vi aɖe aɖu o.” 8 Eƒe nusrɔ̃lawo dometɔ ɖeka si nye Andrea, Simon Petro nɔvi, gblɔ nɛ be: 9 “Ŋutsuvi aɖe le afii, si si ƒobolo atɔ̃ kple tɔmelã sue eve le. Gake afi kae esia ade na ame gbogbo siawo?”+ 10 Yesu gblɔ be: “Mina ameawo nanɔ anyi.” Gbe mumu geɖe le afi ma, eya ta ameawo nɔ anyi; woanɔ ŋutsu akpe atɔ̃.+ 11 Yesu tsɔ aboloawo, eye esi wòda akpe vɔ la, ema wo na ame siwo bɔbɔ nɔ anyi la, nenema kee wòma tɔmelã sueawo hã na wo, eye ame sia ame xɔ ale si nu wòdi. 12 Ke esi ameawo ɖi ƒo vɔ la, egblɔ na eƒe nusrɔ̃lawo be: “Miƒo kakɛ siwo susɔ la nu ƒu, ne naneke dome nagagblẽ o.” 13 Eya ta woƒo wo nu ƒu, eye ƒobolo atɔ̃ siwo ameawo ɖu ƒe kakɛ siwo susɔ la yɔ kusi wuieve. 14 Eye esi ameawo kpɔ nukunu siwo wòwɔ la, wode asi gbɔgblɔ me be: “Vavãe, ame siae nye Nyagblɔɖila si ƒe nya wogblɔ ɖi be ava xexea me la.”+ 15 Ke esi Yesu nya be wogbɔna ye lé ge aɖo fiae la, egaɖe eɖokui ɖe aga yi to la dzi.+ 16 Esi fiẽ ɖo la, eƒe nusrɔ̃lawo ɖi va ƒua nu,+ 17 eye woɖo tɔdziʋu aɖe hekui ɖo ta Kapernaum. Ke zã do xoxo, gake Yesu meva wo gbɔ haɖe o.+ 18 Ƒu la dze agbo elabena ya sesẽ aɖe nɔ ƒoƒom.+ 19 Ke esi woku tɔdziʋua anɔ agbadroƒe etɔ̃* alo ene la, wokpɔ Yesu wòle ƒua dzi zɔm gbɔna ʋua gbɔ, eye vɔvɔ̃ ɖo wo. 20 Ke egblɔ na wo be: “Nyee, migavɔ̃ o!”+ 21 Eye wolɔ̃ be yewoaxɔe ɖe tɔdziʋua me, eye ʋu la va ɖi go ɖe afi si tututu woyina.+ 22 Esi ŋu ke la, ameha si nɔ ƒua ƒe go kemɛ dzi la kpɔ be tɔdziʋu bubu aɖeke mele afi ma o, negbe sue aɖe ko, eye be Yesu meɖo tɔdziʋua kple eƒe nusrɔ̃laawo o, ke boŋ eƒe nusrɔ̃laawo ɖeɖe koe dzo. 23 Ke tɔdziʋuwo tso Tiberia va afi si medidi tso teƒe si woɖu abolo si ta Aƒetɔ la da akpe ɖo la gbɔ o. 24 Eya ta esi ameha la kpɔ be Yesu alo eƒe nusrɔ̃lawo mele afi ma o la, woɖo woƒe tɔdziʋuwo, eye wova Kapernaum be yewoadi Yesu. 25 Esi woke ɖe eŋu le ƒua ƒe go kemɛ dzi la, wobiae be: “Rabi,+ ɣekaɣie nèva ɖo afi sia?” 26 Yesu ɖo eŋu na wo be: “Vavã, vavã mele egblɔm na mi be, menye esi miekpɔ dzesiwo tae miele diyem ɖo o, ke boŋ esi mieɖu abolo ɖi ƒo tae.+ 27 Miwɔ dɔ, menye ɖe nuɖuɖu si gblẽna ta o, ke boŋ ɖe nuɖuɖu si megblẽna o, si naa agbe mavɔ,+ si Amegbetɔvi la ana mi la ta; elabena ame sia ŋue Fofo la, si nye Mawu ŋutɔ, kpɔ ŋudzedze ɖo.”+ 28 Eya ta wobiae be: “Nu kae míawɔ bena míawɔ Mawu ƒe dɔwo?” 29 Yesu ɖo eŋu na wo be: “Mawu ƒe dɔ lae nye be miaxɔ ame si wòdɔ ɖa la dzi ase.”+ 30 Eye wogblɔ nɛ be: “Ekema dzesi+ ka wɔm nèle be míakpɔ ahaxɔ dziwò ase? Dɔ ka wɔm nèle? 31 Mía tɔgbuiwo ɖu mana le gbea dzi,+ abe ale si woŋlɔe ɖi ene be, ‘Ena abolo wo tso dziƒo woɖu.’”+ 32 Eya ta Yesu gblɔ na wo be: “Vavã, vavã mele egblɔm na mi be: Mose mena abolo vavã si tso dziƒo la mi o, ke azɔ la Fofonye na abolo vavã si tso dziƒo la mi. 33 Elabena Mawu ƒe abolo lae nye ame si ɖi tso dziƒo va, eye wònaa agbe xexea.” 34 Eya ta wogblɔ nɛ be: “Aƒetɔ, nɔ abolo sia nam mí ɖaa.” 35 Yesu gblɔ na wo be: “Nyee nye agbebolo la. Ame si vaa gbɔnye la, dɔ mawui akpɔ o, eye ame si xɔa dzinye sena la, tsikɔ mawui akpɔ gbeɖe o.+ 36 Ke megblɔe na mi bena, miekpɔm, gake miexɔe se o.+ 37 Ame sia ame si Fofo la tsɔ nam la ava gbɔnye, eye ame si vaa gbɔnye la, nyemanyae ɖa akpɔ o;+ 38 elabena meɖi tso dziƒo+ va, menye be mawɔ nye lɔlɔ̃nu o, ke boŋ be mawɔ ame si dɔm ɖa la ƒe lɔlɔ̃nu.+ 39 Ke esiae nye ame si dɔm ɖa la ƒe lɔlɔ̃nu be magabú ame siwo katã wòtsɔ nam la dometɔ aɖeke o, ke boŋ mafɔ wo ɖe tsitre+ le ŋkeke mamlɛa dzi. 40 Elabena esiae nye Fofonye ƒe lɔlɔ̃nu be ame sia ame si kpɔa Vi la, eye wòxɔa edzi sena la nakpɔ agbe mavɔ,+ eye mafɔe ɖe tsitre+ le ŋkeke mamlɛa dzi.” 41 Eye Yudatɔwo de asi liʋiliʋĩlilĩ me le eŋu, le esi wògblɔ be: “Nyee nye abolo si ɖi tso dziƒo+ va” la ta. 42 Eye wode asi gbɔgblɔ me be: “Menye Yesu, Yosef vi, ame si fofo kple dada míenya lae nye esia oa?+ Aleke wɔ wòle gbɔgblɔm fifia be, ‘Meɖi tso dziƒo va’?” 43 Yesu ɖo eŋu na wo be: “Midzudzɔ liʋiliʋĩlilĩ le mia nɔewo dome. 44 Ame aɖeke mate ŋu ava gbɔnye o, negbe ɖe Fofo si dɔm ɖa la, hee vɛ,+ eye mafɔe ɖe tsitre le ŋkeke mamlɛa dzi.+ 45 Woŋlɔ ɖe Nyagblɔɖilawo ƒe agbalẽwo me be: ‘Eye Yehowa afia nu wo katã.’+ Ame sia ame si ɖoa to Fofo la, eye wòsrɔ̃a nu tso egbɔ la, vaa gbɔnye. 46 Ame aɖeke mekpɔ Fofo la kpɔ o,+ negbe ame si tso Mawu gbɔ ko; ame siae kpɔ Fofo+ la. 47 Vavã, vavã mele egblɔm na mi be, ame si xɔe se la, agbe mavɔ le esi.+ 48 “Nyee nye agbebolo la.+ 49 Mia tɔgbuiwo ɖu mana le gbea dzi, gake woku.+ 50 Esiae nye abolo si ɖi tso dziƒo va, eye ame sia ame si aɖu eƒe ɖe la, maku o. 51 Nyee nye agbebolo si ɖi tso dziƒo va. Ne ame aɖe ɖua abolo sia ƒe ɖe la, anɔ agbe tegbee; eye le nyateƒe me la, abolo si mana ɖe xexea ƒe agbe ta lae nye nye ŋutilã.”+ 52 Eya ta Yudatɔwo de asi nyahehe me le wo nɔewo dome be: “Aleke wɔ ame sia atsɔ eƒe ŋutilã ana mí be míaɖu?” 53 Eya ta Yesu gblɔ na wo be: “Vavã, vavã mele egblɔm na mi be, ne mieɖu Amegbetɔvi la ƒe ŋutilã, eye mieno eƒe ʋu o la, miakpɔ agbe o.*+ 54 Ame si ɖua nye ŋutilã, eye wònoa nye ʋu la, agbe mavɔ le esi, eye mafɔe ɖe tsitre+ le ŋkeke mamlɛa dzi; 55 elabena nye ŋutilã nye nuɖuɖu vavã, eye nye ʋu nye nunono vavã. 56 Ame si ɖua nye ŋutilã, eye wònoa nye ʋu la wɔa ɖeka kplim, eye nye hã mewɔa ɖeka kplii.+ 57 Ale si ko Fofo gbagbe la dɔm ɖa, eye mele agbe le Fofo la ta la, nenema kee ame si ɖuam la, ame ma hã anɔ agbe le tanye.+ 58 Esia nye abolo si ɖi tso dziƒo va. Mele abe esi mia tɔgbuiwo ɖu gake woku la ene o. Ame si ɖua abolo sia la anɔ agbe tegbee.”+ 59 Nya siawoe wògblɔ esime wòle nu fiam le ƒuƒoƒe aɖe le Kapernaum. 60 Esi wosee la, eƒe nusrɔ̃lawo dometɔ geɖe gblɔ be: “Tsoo! Nya sesẽ kae nye esia; ame kae ate ŋu ado dzi anɔ nya sia sem?” 61 Ke esi Yesu nya be yeƒe nusrɔ̃lawo le liʋiliʋĩ lĩm le nya sia ŋu la, ebia wo be: “Ðe nya sia ɖia mia nua? 62 Ekema nu kae miawɔ ne miekpɔ Amegbetɔvi la wòyina dziƒo afi si wònɔ tsã?+ 63 Gbɔgbɔ lae naa agbe,+ ŋutilã ya menyo na naneke o. Nya siwo megblɔ na mi la, gbɔgbɔ kple agbee wonye.+ 64 Gake mia dometɔ aɖewo mexɔe se o.” Elabena tso gɔmedzedzea me ke la, Yesu nya ame siwo mexɔe se o kple ame si ava dee asi.+ 65 Egagblɔ be: “Esia tae megblɔ na mi be, ame aɖeke mate ŋu ava gbɔnye o, negbe ɖe Fofo+ la ɖe mɔ nɛ hafi.” 66 Le esia ta eƒe nusrɔ̃lawo dometɔ geɖewo trɔ yi nu siwo le megbe la gbɔ,+ eye womegazɔna kplii o. 67 Eya ta Yesu bia Ame Wuieveawo be: “Ðe miawo hã miedi be yewoadzoa?” 68 Simon Petro ɖo eŋu nɛ be: “Aƒetɔ, ame ka gbɔe míadzo ayi?+ Agbe mavɔ nyawo le asiwò.+ 69 Míexɔe se, eye míeva dze sii be wòe nye Mawu ƒe Kɔkɔetɔ la.”+ 70 Yesu ɖo eŋu na wo be: “Ðe menye mi ame wuievee metia oa?+ Gake mia dometɔ ɖeka nye amegɔmezɔla.”*+ 71 Le nyateƒe me la, Yuda, Simon Iskariot vi la, ŋu nya gblɔm wòle; elabena togbɔ be ame sia nye Ame Wuieveawo dometɔ ɖeka hã la, egbɔna ede ge asi.+\n^ Kpɔ Mt 4:18 ƒe etenuŋɔŋlɔ.\n^ Anɔ abe kilometa atɔ̃ alo ade ene. Egɔmeɖeɖe tẽe, “anɔ abe stadio 25 alo 30 ene.” Kpɔ Megbenyawo B14.\n^ Egɔmeɖeɖe tẽe, “agbe aɖeke mele mia me o.”\n^ Alo, “abosam.”


Wode Ame Eve Mɔ le Ho Ɖe Fu Gege ta - Volta Online\nby Volta Online May 18, 2018 May 20, 2018 015636\nυɔnudrɔƒe aɖe sile Ho,de ɖekakpuie aɖe si woɖe ŋkɔ nabe Courage Dogbey amesi le eƒe ƒe blaeve vɔ ene lia mea mɔ ƒe eve sɔŋ kple dɔsesẽ wɔwɔ le Kuɖa si vayi gbe ɖe alesi wowɔ babla kple exɔ̃ aɖe eye woge fu na eƒe ahiãvia ta.\nDogbey, amesi nye υukula le Hoa lɔ̃ ɖe eƒe agɔdzedzea dzi hebia tsɔtsɔke tso υɔnudrɔla gbɔa gake eƒe kokoƒoƒoa meɖevi aɖeke nɛ o.\nAme evelia si hã υɔnu a de mɔ ƒe evea,ye nye Aƒetɔ Dieu Donne Mondale amesi xɔ ƒe blaene vɔ adre. Mondale ye nye amesi wode dɔa asina be woage fua eye eya hã lɔ̃ ɖe afɔɖeɖe madzi hedoa abi na funɔa togbɔ tsɔ aha kple atsike aɖewo nɛ be woano.\nTogbɔbe eya hã ƒo koko ɖe eƒe agɔdzedzewo ta ha, υɔnua mexɔ ɖe edzi nɛ o\nSgt. Clever Ayayee, amesi nye DOVVSU kpovitɔ si nɔ ŋgɔ na nyaa, ɖeme na υɔnua be, nyɔvia na nyanya dada kuɖe eƒe fufɔfɔ ŋuti hede dzesie Dogbey be ye nye amesi do fua eye nyɔnuvia dada hã na nyanya Dogbey kuɖe fua ŋu. Esi funya nya ka tome nɛ koa ewɔ ɖoɖo ɖe eɖeɖe ŋu enumake.\nSgt. Ayayee yidzi be, Dogbey yi hevae wɔ babla kple Mondale amesi lɔ̃ be yeaɖe fu le Ghana cedi alafa ene xɔxɔ vɔ megbe eye Dogbey lɔ̃ ɖe dzi nɛ. Le Damɛ ƒe ŋkeke asiekɛa gbea, Mondale miasi funɔa eye wodo abi nɛ hetsɔ atike aɖewo hã nɛ be woano.\nLe nufɔkea fuage le nyɔnuvia ŋu le eyime wonɔ nugodo enumakea υu deasi dodo le eŋu. Dada kplɔe yi ɖe Trafalga dɔyɔƒe gã me hena gbedada le eŋu, ɖetsɔleme tɔxɔe aɖe si dɔnɔdzikpɔlawo ɖe fiã yexɔe ɖe agbe.\nAfimae dada vanya nu tso afɔɖeɖe madeamedzi ma ŋu le eye wokɔ todzi na kpovitɔwo hafi asi vadze hlɔ̃dola eve siawo dzi.


Ðe Metsi Dzi Ðe Nye Dzedzeme Ŋu Fũu Akpa? | Sɔhɛwo Biana Be\nGBE BUBU Afrikaans Albanian Amharic Arabic Arabic (Lebanon) Armenian Azerbaijani Azerbaijani (Cyrillic) Brazil Tokunɔgbe Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Colombia Tokunɔgbe Croatian Czech Danish Dutch Efik Estonian Eŋlisi Eʋegbe Fijian Finnish Franse Ga Georgian German Greek Gun Haitian Creole Hausa Hebrew Hiligaynon Hungarian Iban Icelandic Iloko Indonesian Italian Japanese Kachin Kinyarwanda Kirghiz Kirundi Korean Latvian Lithuanian Macedonian Malagasy Malay Malayalam Maltese Myanmar Norwegian Nzema Ossetian Persian Polish Portuguese Portuguese (Portugal) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Telugu Tetun Dili Thai Tsonga Turkish Ukrainian Umbundu Vietnamese Xhosa Zulu\nDodokpɔ: Ðe metsia ɖe nye dzedzeme ŋu fũu akpa?\nNu ka tae nye dzedzeme medzea ŋunye o?\nÐe wòle be matrɔ asi le nye dzedzeme ŋua?\nÐɔɖɔɖo nyuitɔ kekeake si nàte ŋu awɔ!\nJulia ƒe ŋutinya\nDodokpɔ: Ðe metsi dzi ɖe nye dzedzeme ŋu fũu akpa?\nNya siawo dometɔ kae ɖe ale si nèsena le ɖokuiwò me fia wu?\nNye dzedzeme medzea ŋunye gbeɖe o.\nNye dzedzeme dzea ŋunye ɣeaɖewoɣi.\nNye dzedzeme dzea ŋunye ɣesiaɣi.\nNu kae nye vevitɔ nàdi be yeatrɔ le yeƒe dzedzeme ŋu?\nKpe nyagbe siawo ɖo.\nNye dzedzeme medzea ŋunye o vevietɔ . . .\nne meda ɖokuinye kpɔ.\nne mekpɔ ɖokuinye le ahuhɔ̃e me.\nne metsɔ ɖokuinye sɔ kple amewo (xɔ̃nyewo, ame siwo doa boblo awu yeyewo, filmwɔla xɔŋkɔwo).\nMedaa ɖokuinye kpɔ . . .\ngbe sia gbe.\nkwasiɖa sia kwasiɖa.\nɣeaɖewoɣi zi ɖeka le kwasiɖa me.\nNye dzedzeme medzea ŋunye o. (Kpɔɖeŋu: “Ɣesiaɣi si mekpɔ ahuhɔ̃e me la, ewɔna nam be melolo akpa eye wòdzia ŋɔ nam. Megbea nuɖuɖu gɔ̃ hã be maɖi ku.”—Serena.)\nNyemetsia dzi ɖe nye dzedzeme ŋu fũu akpa o. (Kpɔɖeŋu: “Nane anɔ anyi kokoko madzɔ dzi na mí le míaƒe dzedzeme ŋu o, gake ɖeko wòle be míalɔ̃ atsɔe nenema. Enye bometsitsi be míatsi dzi ɖe nane si ŋu míate ŋu awɔ naneke le o la ŋu.”—Natanya.)\nBiblia gblɔ na mí be mele be ame nabu “eɖokui ŋu wu ale si dze o.” (Romatɔwo 12:3) Eya ta esɔ be míabu mía ɖokuiwo ŋu va se ɖe afi aɖe ya teti. Eƒe kpɔɖeŋu aɖewoe nye ale si nèklɔa nu me gbe sia gbe eye nèlea tsi hedzraa ɖokuiwò ɖo nyuie.\nGake ne wò dzedzeme nana be dzi ɖena le ƒowò, eye ɖewohĩ wòna gɔ̃ hã be nèva le dzi tsim ɖe wò dzedzeme ŋu fũu akpa ya ɖe? Nenye nenemae la, ke àte ŋu abia ɖokuiwò be . . .\n‘Nu ka tae nyemekpɔa ŋudzedze ɖe nye dzedzeme ŋu o?’\nAte ŋu anye susu geɖewo tae. Wo dometɔ aɖewoe nye:\nNyakakadɔwɔlawo ƒe ŋusẽkpɔɖeamedzi. “Nyakakadɔwɔlawo ɖea nu gbogbo aɖewo fia mí sɔhɛwo si wɔnɛ be míedina be míanɔ tsralɛ ahanya kpɔ ɣesiaɣi. Eya ta ne míete ŋu le nenema tututu o la, míekpɔa ŋudzedze ɖe mía ɖokui ŋu o!”—Kellie.\nDzilawo ƒe ŋusẽkpɔɖeamedzi. “Mede dzesii be zi geɖe la, ne vidada aɖe tsia dzi ɖe eƒe dzedzeme ŋu fũu akpa la, via nyɔnuvi hã va wɔa nenema. Esia ate ŋu adzɔ le vifofo kple via ŋutsuvi hã gome.”—Rita.\nAmeɖokuibubu be yemele ɖeke me o. “Ame siwo tsia dzi ɖe woƒe dzedzeme ŋu fũu akpa la dina ɣesiaɣi be amewo nanɔ nu nyui ƒom tso yewoƒe dzedzeme ŋu. Ame siawo tɔgbi gbɔ nɔnɔ tia ame!”—Jeanne.\nEɖanye nu ka gbɔe wòtso o, ànya nɔ ɖokuiwò biam be . .\n‘Ðe wòle be matrɔ nye dzedzemea?’\nKpɔ nya siwo hawòti aɖewo gblɔ ɖa.\n“Mate ŋu atrɔ nu siwo medzɔa dzi na wò le ɖokuiwò ŋu la ɣesiaɣi o, eya ta lɔ̃ ɖe nu siwo medzea ŋuwò le wò dzedzeme ŋu la dzi. Ne èwɔe nenema la, manɔ bɔbɔe be ame bubuwo nade dzesi wo o.”—Rori.\n“Wɔ nu siwo nàte ŋui be nànɔ lãmesẽ me. Ne èle lãmesẽ me la, wò dzedzeme anɔ abe ale si wòle be wòanɔ. Ne ame aɖe mate ŋu akpɔ ŋudzedze ɖe ŋuwò le wò nɔnɔme nyuiwo ta o (ke boŋ ɖe wò dzedzeme ta la), ekema menye xɔlɔ̃ nyui o.”—Olivia.\nNya vevitɔ: Wɔ nu si nàte ŋui be nànya kpɔ. Gake mègatsi dzi ɖe susɔeawo ŋu o. Afɔku le dzitsitsi fũu akpa ɖe ame ƒe dzedzeme ŋu me. (Xlẽ “ Julia Ƒe Ŋutinya.”)\nNe èkpɔa ŋudzedze ɖe wò dzedzeme ŋu la, ana nàda sɔ le ale si nèbua ɖokuiwòe me, abe ale si ɖetugbui aɖe si woyɔna be Erin gblɔe ene. “Enye nyateƒe be vɔvɔ̃ nɔa menye, gake meva de dzesii be ne mele nu siwo mesɔ o ŋu bum koe nu sia dzɔna ɖe dzinye. Fifia ɖeko medea kame edziedzi eye meɖua nu nyuie. Nu susɔeawo ŋutɔ va le wo ɖokui si.”\nNe èda sɔ le ale si nèbua wò dzedzemee gome la, wò dzi adze me ŋutɔ (eye wò dzedzeme gɔ̃ hã adze ŋuwò). Biblia ate ŋu akpe ɖe ŋuwò. Ede dzi ƒo na wò be nàtu nɔnɔme siawo ɖo:\nŊudzedzekpɔkpɔ ɖe nu ŋu. “Nukpɔkpɔ kple ŋku nyo wu nudzodzro ƒe tsa glalã tsatsa. Esia hã tofloko kple dagbadagba ɖe ya me wònye.”—Nyagblɔla 6:9.\nDa sɔ le modzakaɖeɖe gome. ‘Ŋutilãmekamedede nyo na nu vi aɖe ko.’—1 Timoteo 4:8.\nEmeme ƒe nyonyo. “Menye ale si amegbetɔ kpɔa nui o; elabena amegbetɔ kpɔa ŋkunu, ke Yehowa kpɔa keke dzi me ke.”—1 Samuel 16:7, 8.\n“Míaƒe moɖoɖo ɖea ale si míesena le mía ɖokui ŋu la fiana. Ne ame aɖe kpɔa dzidzɔ ɖe eɖokui ŋu la, ame bubuwo kpɔnɛ dzea sii, eye esia tea wo ɖe amea ŋu.”—Sarah.\n“Wò nyonyo ate ŋu ahe amewo ƒe susu kaba ya. Gake ame si nènye le ememe kple wò nɔnɔme nyuiwo dzie amewo aɖo ŋkui wu.”—Phylicia.\nKpɔ Lododowo 11:22; Kolosetɔwo 3:10, 12; 1 Petro 3:3, 4 hã.\nEsi mexɔ ƒe 16 la, metsi dzi ɖe nye dzedzeme ŋu ŋutɔ. Nyemelolo akpa o, eye nyemele tsralɛ hã o. Lãme le asinye nyuie. Mesusui be ɖewohĩ ne mele tsralɛ la, nunye alé dzi na ɖekakpuiwo wu. Eya ta megbea nuɖuɖu ale be mazu tsralɛ.\nMeva zu tsralɛ, gake esia he lãmesẽkuxiwo hã vɛ nam. Meva kpɔ lãmesẽkuxi mawo gbɔ ya, gake nɔnɔmea gatena ɖe dzinye kokoko. Va se ɖe egbe la, avu kple kɔe nuɖuɖu nyena nam. Vivivi meva lɔ̃ ɖe ale si nye dzedzeme le dzi. Meɖua nu nyuie eye medea kame hã. Gake ne mekpɔ dziku ɖe ɖokuinye ŋu la, nu gbãtɔ si mewɔna tsɔ hea to na ɖokuinyee nye be megbea nuɖuɖu.\nNenye ɖe wòanya awɔ la, maɖo aɖaŋu na sɔhɛwo katã be wonenyae be ame sia ame kple ale si wòbua nuwo ŋue. Aleke kee wò dzedzeme le o, godogodoa ànya kpɔ na ame aɖewo, gake ame aɖe agblɔ be mènya kpɔ o. Nu vevitɔae nye be èle lãmesẽ me. Esiae le vevie na ame siwo tsɔ ɖe le eme na wò ŋutɔŋutɔ.\nXlẽ nu tso awudodo ƒe atsyãwo ƒe vodada etɔ̃ siwo ame geɖewo wɔna la ŋu.\nƉoe Ɖe Amewo Ɖoe Ɖe Amewo Ðe Metsi Dzi Ðe Nye Dzedzeme Ŋu Fũu Akpa?\nNya Siwo Hawòtiwo Gblɔ Tso Woƒe Dzedzeme Ŋu


1914—Ƒe Ðedzesi Aɖee Wònye le Biblia ƒe Nyagblɔɖi Me | Biblia ƒe Nufiafia\nGBE BUBU Acholi Afrikaans Albanian Amharic Arabic Armenian Assamese Ateso Australia Tokunɔgbe Aymara Bambara Baoule Basque Bengali Bicol Bislama Bissau Guinean Creole Boulou Britain Tokunɔgbe Bulgarian Cakchiquel (Central) Cambodian Catalan Cebuano Chichewa Chile Tokunɔgbe Chin (Hakha) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Costa Rica Tokunɔgbe Croatian Czech Dangme Danish Drehu Dutch Ecuador Tokunɔgbe Efik Estonian Eŋlisi Eʋegbe Faroese Fijian Finland Tokunɔgbe Finnish France Tokunɔgbe Franse Ga Galician Garifuna Georgian German Germany Tokunɔgbe Greek Greenlandic Guarani Gujarati Gun Guna Haitian Creole Hausa Hebrew Herero Hiligaynon Hindi Hiri Motu Hmong (Ɣi) Hungarian Hungary Tokunɔgbe Iban Ibanag Icelandic Igbo Iloko Indonesian Isoko Italian Japan Tokunɔgbe Japanese Jula Kabyle Kalenjin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Konkani (Roman) Korea Tokunɔgbe Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laotian Latvian Lhukonzo Lingala Lithuanian Low German Luganda Lugbara Lunda Luo Luvale Macedonian Malagasy Malay Malayalam Maltese Mam Mapudungun Marathi Marshallese Mauritian Creole Maya Mazatec (Huautla) Mende Mexico Tokunɔgbe Mingrelian Miskito Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Niuean Norwegian Nuer Nyaneka Nyungwe Nzema Oromo Ossetian Otetela Otomi (Mezquital Valley) Palauan Pangasinan Papiamento (Aruba) Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Poland Tokunɔgbe Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Rarotongan Romanian Rotuman Runyankore Russia Tokunɔgbe Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spain Tokunɔgbe Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Turkmen (Cyrillic) Tuvaluan Tuvinian Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Uruund Uzbek Uzbek (Roman) Valencian Venda Venezuela Tokunɔgbe Vezo Vietnamese Wallisian Waray-Waray Wayuunaiki Welsh Wolaita Wolof Xhosa Yapese Yoruba Zande Zapotec (Isthmus) Zapotec (Lachiguiri) Zimbabwe Tokunɔgbe Zulu\n1914—Ƒe Ðedzesi Aɖee Wònye le Biblia ƒe Nyagblɔɖi Me\nBIBLIA nusrɔ̃viwo ɖe gbeƒã ɣeyiɣi didi aɖe do ŋgɔ na ƒe 1914 be nu ɖedzesi aɖewo adzɔ le ƒe ma me. Nudzɔdzɔ kawoe, eye kpeɖodzi kawoe li be ƒe 1914 nye ƒe vevi aɖe?\nAbe alesi wòdze le Luka 21:24 ene la, Yesu gblɔ be: “Trɔ̃subɔlawo latu afɔ Yerusalem dzi, halase esime woawu trɔ̃subɔlawo ƒe ɣeyiɣi [dukɔwo ƒe ɣeyiɣi ɖoɖi, NW] la nu.” Yerusalem ye nye Yuda-dukɔa ƒe fiadu—afimae Fia Dawid ƒe fiaƒomea me tɔ siwo nɔ zia dzi la ƒe fiaɖuƒe nɔ. (Psalmo 48:2, 3) Gake fia siawo to vovo tso dukɔwo ƒe fiawo gbɔ. Esi wonye Mawu ŋutɔ teƒenɔlawo ta la, wonɔ “Yehowa ƒe fiazikpui” dzi. (Kronika I, 29:23) Eyata Yerusalem nye kpɔɖeŋu na Yehowa ƒe dziɖulanyenye.\nGake aleke wòva dzɔe be ‘trɔ̃subɔlawo tu afɔ’ Mawu ƒe dziɖuɖu dzi, eye ɣekaɣie nusia dzɔ? Ƒe 607 D.M.Ŋ. mee esia dzɔ esime Babilontɔwo va tsrɔ̃ Yerusalem. Ame aɖeke meganɔ “Yehowa ƒe fiazikpui” la dzi o, eye fia siwo tso Dawid ƒe ƒomea me nu tso. (Fiawo II, 25:1-26) Ðe ‘woatu afɔ edzi’ tegbeea? Ao, elabena Xezekiel ƒe nyagblɔɖia gblɔ ku ɖe Yerusalem-fia mamlɛtɔ si nye Zedekiya ŋu be: “Woaɖe tablanu ɖa, eye woaɖe fiakuku ɖi. . . . Esia maganɔ anyi o, vaseɖe esime amesi tɔ wònye la nava, eye matsɔe nɛ.” (Xezekiel 21:31, 32) “Amesi tɔ wònye,” si dze axɔ Dawid ƒe fiakukuae nye Kristo Yesu. (Luka 1:32, 33) Eyata ‘afɔtutu edzi’ la awu enu ne Yesu zu Fia.\nƔekaɣie nu vevi ma adzɔ? Yesu ɖee fia be Trɔ̃subɔlawo aɖu dzi hena ɣeyiɣi ɖoɖi aɖe. Nuŋlɔɖi si le Daniel ta 4 kpe ɖe mía ŋu be míanya ɣeyiɣi ma ƒe didime. Eku ɖe nyagblɔɖi me drɔ̃e aɖe si Babilon-fia Nebukadnezar ku la ŋu. Ekpɔ ati kɔkɔ aɖe si wolã. Eƒe takpoa magate ŋu adze o elabena wotsɔ gayibɔ kple akɔbli blae. Mawudɔla aɖe gblɔ be: ‘Vaseɖe esime azã adre nu nava yi nɛ.’—Daniel 4:7-13.\nLe Biblia me la, wozãna ati tsɔ wɔa dziɖuɖu ƒe kpɔɖeŋu zi geɖe. (Xezekiel 17:22-24; 31:2-5) Eyata kpɔɖeŋutia lalã fia alesi wova tɔ te Mawu ƒe dziɖuɖu, si fia siwo nɔ Yerusalem nye kpɔɖeŋu na. Gake ŋutega la ɖee fia be ɣeyiɣi vi aɖe koe ‘afɔtutu Yerusalem’ dzi axɔ—vaseɖe “azã adre.” Ɣeyiɣi didi kae nye ema?\nNyaɖeɖefia 12:6, 14 ɖee fia be azã alo ɣeyiɣi etɔ̃ kple afã ƒe didimee nye “ŋkeke akpe ɖeka alafa eve kple blaade.” Eyata “azã adre,” alo ɣeyiɣi adre ƒe didime anye ema ƒe teƒe eve, alo ŋkeke 2,520. Gake Trɔ̃subɔlawo medzudzɔ ‘afɔtutu’ Mawu ƒe dziɖuɖu dzi le Yerusalem tsɔtsrɔ̃ ƒe ŋkeke 2,520 pɛ ko megbe o. Eyata edze ƒã be ɣeyiɣi si didi wu ema ŋue nyagblɔɖi sia ku ɖo. Ne míetsɔ nya siwo le Mose IV, 14:34 kple Xezekiel 4:6 si gblɔ be “ŋkeke ɖeka nanye ƒe ɖeka” wɔ dɔe la, ekema “azã adre” la ƒe didime anye ƒe 2,520.\nƑe 2,520 la dze egɔme le ƒe 607 D.M.Ŋ. ƒe October me, esime Babilontɔwo ɖu Yerusalem dzi eye woxɔ fianyenyea le fia siwo ɖu dzi le Dawid ƒe ƒomea me la si. Ɣeyiɣia wu enu le ƒe 1914 ƒe October me. Ɣemaɣi la, “trɔ̃subɔlawo ƒe ɣeyiɣi” la wu enu, eye woɖo Yesu Kristo wònye Mawu ƒe Fia si le dzi ɖum le dziƒo. *—Psalmo 2:1-6; Daniel 7:13, 14.\nAbe alesi tututu Yesu gblɔe ɖi ene la, nu dovoɖiname siwo dzɔ le xexeame godoo lae de dzesi eƒe “vava” alo anyinɔnɔ abe Fia ene le dziƒo—esiawoe nye aʋawɔwɔ, dɔwuame, anyigbaʋuʋuwo, dɔvɔ̃wo. (Mateo 24:3-8; Luka 21:11) Nudzɔdzɔ siawo na kpeɖodzi sẽŋu aɖe mí be ƒe 1914 mee wodzi Mawu ƒe Fiaɖuƒe si le dziƒo la vavã eye be nuɖoanyi vɔ̃ɖi sia ƒe “ŋkeke mamlɛawo” dze egɔme ɣemaɣi.—Timoteo II, 3:1-5.\n^ mm. 4 Tso ƒe 607 D.M.Ŋ. ƒe October vaseɖe ƒe 1 D.M.Ŋ. ƒe October ƒe didimee nye ƒe 606. Esi wònye ne wodzo le ƒe 1 D.M.Ŋ. ko woɖona ƒe 1 M.Ŋ. me ta la, tso ƒe 1 D.M.Ŋ. ƒe October vaseɖe ƒe 1914 M.Ŋ. ƒe October ƒe didimee nye ƒe 1,914. Ne míetsɔ ƒe 606 kpe ƒe 1,914 la, ye katã le ƒe 2,520. Ne èdi numeɖeɖe le Yerusalem ƒe tsɔtsrɔ̃ le ƒe 607 D.M.Ŋ. me ŋu la, ke kpɔ nyati si nye “Ɣeyiɣikɔntabubu” (“Chronology” [Chronologie]) le Insight on the Scriptures (Étude perspicace des Écritures) si Yehowa Ðasefowo ta me.


Nya Vɔ̃—Ne Wò Ame Vevi Aɖe Ku\nRonaldo si le Brazil kple eƒe ƒometɔ atɔ̃ bubu aɖewo dze ʋufɔku, ame atɔ̃awo ku, tɔa kple nɔa hã le wo me. Egblɔ be: “Menɔ kɔdzi ɣleti eve hafi wova gblɔ nam be wotsi ʋufɔkua me.\n“Le gɔmedzedzea la, esesẽ nam be maxɔe se be woku. Aleke wo katã woate ŋu aku nenema ko? Esi meva de dzesii kɔtɛe be woku vavã la, dzidzi ƒom. Nyemese veve nenema gbegbe kpɔ o. Le ŋkeke siwo kplɔe ɖo me la, ewɔ nam be nye hã maku kpe ɖe wo ŋuti boŋ. Mefaa avi gbe sia gbe hena ɣleti geɖewo! Mebua fɔ ɖokuinye be nye ŋutɔ nyemeku ʋua gbe ma gbe o. Megblɔna na ɖokuinye be, ne nyee ku ʋua la, anye ne womeku o.\n“Ƒe wuiade sɔŋue nye esi va yi, eye mete ŋu dze agbagba ɖɔ nuwo ɖo le nye agbe me ya. Ke hã woƒe ku kpata ma na be mesena le ɖokuinye me be nu vevi aɖe bu nam le agbe me si dzi nye asi mekpɔ su haɖe o.”\nTENƆNƆ ÐE AFƆKUA NU\nFa wò ame vevi si ku la. Biblia gblɔ be “avifaɣi li.” (Nyagblɔla 3:1, 4) Ronaldo gblɔ be: “Ɣesiaɣi si avifafa tsɔm la, mefaa avi. Avitete ame ɖokui meɖea vi o, eye nye dzi dzea eme ŋutɔ ne mefa avi.” Enye nyateƒe be amewo ƒe nuxaxa le vovovo. Eya ta ne mèfa avi alo xa nu wokpɔ le gota o hã la, ema mefia be èle nuxaxa tem ɖokuiwò o eye mègase le ɖokuiwò me hã be ele be yeafa avi godoo o.\nMègaɖe ɖokuiwò ɖe aga o. (Lododowo 18:1) Ronaldo gblɔ be: “Medzea agbagba be nyemaɖe ɖokuinye ɖe aga o. Amewo va srãam kpɔ eye mexɔa wo. Tsɔ kpe ɖe eŋu la, megblɔa nye seselelãmewo na srɔ̃nye kple xɔ̃nye veviwo.”\nLé ɖokuiwò kpoo ne amewo gblɔ nya gbãdzinamewo na wò. Nya siawo dometɔ aɖewo ate ŋu anye, “Susu nyui aɖe tae.” Ronaldo gblɔ be: “Nya siwo amewo gblɔ be yewoatsɔ afa akɔ nam dometɔ aɖewo gbã dzi nam boŋ.” Esi nànɔ nya gbãdzinamewo ŋu bum teƒe la, wɔ ɖe Biblia ƒe aɖaŋuɖoɖo sia dzi boŋ, egblɔ be: “Mègalé to hã ɖe amewo ƒe nu siwo katã woƒona la ŋu o.”—Nyagblɔla 7:21.\nSrɔ̃ nu tso nɔnɔme si me kukuawo le ŋu. Ronaldo gblɔ be: “Nyagblɔla 9:5 na míenya be kukuawo mekpea fu o, eye esia nyanya na nye susu me dze akɔ anyi. Biblia gblɔ hã be tsitretsitsi li eye woafɔ ame siwo ku la ɖe tsitre. Eya ta mebua nye ame vevi siwo ku la abe ɖeko wozɔ mɔ ene.”—Dɔwɔwɔwo 24:15.\nÈnyaa? Biblia do ŋugbe be ɣeyiɣi aɖe gbɔna eye Mawu “ami ku saɖagatsi tegbee.” *—Yesaya 25:8.\nNyati siawo ƒo nu tso ale si nàwɔ anɔ te ɖe nya vɔ̃wo nu la ŋu. Ne èdi be yeanya nya siwo Biblia gblɔ ku ɖe nu si tae amegbetɔwo le fu kpem ɖo ŋu la, kpɔ magazine sia ƒe kpeɖeŋutɔ si nye Gbetakpɔxɔ, July 1, 2014 me nyati siwo kplɔ wo nɔewo ɖo siwo ƒe tanyae nye “Nu Ka Tae Vɔ̃ Dzɔna Ðe Ame Nyuiwo Dzi?”\n^ mm. 11 Àte ŋu axlẽ nu geɖe tso nya sia ŋu le agbalẽ si nye Nuka Tututue Nye Biblia ƒe Nufiafia? ƒe ta 7 lia me.\nNe Nya Vɔ̃ Aɖe Dzɔ—Ne Wò Ame Vevi Aɖe Ku


GBE BUBU Afrikaans Albanian Amharic Arabic Armenian Armenian (West) Azerbaijani Azerbaijani (Cyrillic) Bashkir Bicol Brazil Tokunɔgbe Cebuano Chichewa Chile Tokunɔgbe China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chuabo Cibemba Colombia Tokunɔgbe Croatian Czech Danish Dutch Ecuador Tokunɔgbe Efik Estonian Eŋlisi Eʋegbe Faroese Fijian Finnish Franse Ga Georgian German Germany Tokunɔgbe Greek Greenlandic Guarani Haitian Creole Hebrew Hiligaynon Hindi Hiri Motu Hungarian Icelandic Iloko Indonesian Italian Japan Tokunɔgbe Japanese Kannada Kiluba Kinyarwanda Kirghiz Korea Tokunɔgbe Korean Kwanyama Laotian Latvian Luganda Macedonian Macua Malayalam Maori Maya Mexico Tokunɔgbe Mixe Moore Myanmar Nepali New Zealand Tokunɔgbe Nicaragua Tokunɔgbe Niuean Norwegian Nzema Oromo Ossetian Papiamento (Curaçao) Persian Poland Tokunɔgbe Polish Portugal Tokunɔgbe Portuguese Punjabi Quechua (Bolivia) Rarotongan Romanian Russia Tokunɔgbe Russian Samoan Sango Serbian Serbian (Roman) Setswana Sidama Sinhala Slovak Slovenian Solomon Islands Pidgin Spain Tokunɔgbe Spanish Swahili Swedish Tagalog Tahitian Tamil Tatar Thai Tigrinya Tiv Tongan Tsonga Turkish Twi Ukrainian Urhobo Uzbek Uzbek (Roman) Venezuela Tokunɔgbe Vietnamese Wallisian Welsh Wolaita Xhosa Yoruba Zulu\nNYƆNU aɖe si xɔ ƒe 25 ŋlɔe bena: “Le ƒe 1981 me la, dɔdzẽ wu nyɔnu si nyim. Eƒe ku te ɖe mía kple nɔvinyeŋutsu si nyɔnua xɔ nyi dzi ŋutɔ. Mexɔ ƒe 17 ɣemaɣi eye nɔvinyeŋutsua hã xɔ ƒe 11. Eƒe ku vem ŋutɔ. Esi wofia mí be dziƒoe wòyi ta la, medi be mawu ɖokuinye ne mayi egbɔ. Eyae nye xɔ̃nye vevitɔ.”\nMenyo kura be ŋusẽ nanɔ ku si be wòakplɔ wò lɔlɔ̃tɔ adzoe o. Eye ne edzɔ nenema la, alesi màgate ŋu aƒo nu kple wò lɔlɔ̃tɔ la ako nu ɖee alo alée o la tena ɖe ame dzi ŋutɔ. Ne wogblɔ na wò be wò lɔlɔ̃tɔ la le dziƒo hã la, mefaa vevesesea nu o.\nGake mɔkpɔkpɔ si le Biblia me ya to vovo. Abe alesi míekpɔe va yi ene la, Ŋɔŋlɔawo ɖee fia be eteƒe madidi o, àte ŋu agawɔ ɖeka kple wò ame siwo ku, menye le dziƒo si míede kpɔ o, ke boŋ le anyigba sia dzi le ŋutifafa kple dzɔdzɔenyenye ƒe nɔnɔmewo me. Eye mɔnukpɔkpɔ asu amegbetɔwo si be woanɔ lãmesẽ blibo me, eye womagaku akpɔ o. Ame aɖewo agblɔ be: ‘Gake esia menye nu ŋutɔŋutɔ si ava eme o!’\nNukae hiã hafi nàxɔe ase be esia nye mɔkpɔkpɔ si ŋu kakaɖedzi le? Hafi nàxɔ ŋugbedodo aɖe dzi ase la, ahiã be nàka ɖe edzi be ŋugbedola la lɔ̃ faa be yeawɔ ɖe edzi eye wòate ŋu awɔ ɖe edzi hã. Ke amekae do ŋugbe be ame kukuwo agava nɔ agbe ake?\nLe ƒe 31 M.Ŋ. ƒe adame la, Yesu Kristo do ŋugbe dzideƒotɔe be: “Alesi Fofo la fɔa ame kukuwo ɖe tsitre, eye wògbɔa agbe wo la, nenema ke Vi la hã agbɔ agbe amesiwo wòlɔ̃na. Esia megawɔ mo yaa na mi o; elabena gaƒoƒo gbɔna, le esi me amesiwo katã le [ŋkuɖodziyɔdowo] me la, woase [Yesu ƒe] gbe; eye . . . woado go.” (Yohanes 5:21, 28, 29) Ẽ, Yesu Kristo do ŋugbe be ame miliɔn geɖe siwo ku fifia la agava nɔ agbe le anyigba sia dzi eye mɔnukpɔkpɔ asu wo si be woanɔ edzi tegbee le paradiso ƒe nɔnɔme si me ŋutifafa le me. (Luka 23:43; Yohanes 3:16; 17:3; tsɔe sɔ kple Psalmo 37:29 kpakple Mateo 5:5.) Esi wònye Yesue do ŋugbe ma ta la, àte ŋu aka ɖe edzi be elɔ̃ faa be yeana wòava eme. Gake ɖe wòate ŋu ana wòava emea?\nEsi Yesu do ŋugbe ma megbe ƒe eve kloe la, eɖee fia wòdze ƒã be yele lɔlɔ̃m faa be yeafɔ ame kukuwo ɖe tsitre eye be yeate ŋu afɔ wo hã.\n“Lazaro Lee, Do Go!”\nNudzɔdzɔ wɔdɔɖeamedzi aɖee wònye. Lazaro dze dɔ vevie. Nɔvianyɔnu eveawo, Maria kple Marta ɖo du ɖe Yesu si nɔ Yordan-tɔsisia godo la be: “Aƒetɔ, kpɔ ɖa, amesi mèlɔ̃a nu egbɔ o la, le dɔ lém.” (Yohanes 11:3) Wonya be Yesu lɔ̃ Lazaro. Ðe Yesu madi be yeakpɔ ye xɔlɔ̃ si le dɔ lém la oa? Nukutɔe la, le esi teƒe be Yesu nayi Betania enumake la, eganɔ afisi wòle la ŋkeke eve.—Yohanes 11:5, 6.\nLazaro ku le esime woɖo du ɖa le eƒe dɔlélea ŋu megbe. Yesu nya ɣeyiɣi si me Lazaro ku, eye wòɖoe be yeawɔ nane tso eŋu. Esime Yesu va ɖo Betania la, exɔlɔ̃a ku ŋkeke enee nye ma. (Yohanes 11:17, 39) Ðe Yesu ate ŋu agbɔ agbe amesi ku eteƒe didi alea laa?\nEsi Marta si zãna la se be Yesu gbɔna la, eƒu du yi ɖakpee. (Tsɔe sɔ kple Luka 10:38-42.) Eƒe nuxaxa la wɔ dɔ ɖe Yesu dzi ale be wòka ɖe edzi nɛ be: “Nɔviwò la atsi tre.” Esi wòɖee fia be yexɔ tsitretsitsi si ava dzi se la, Yesu gblɔ nɛ tẽ be: “Nyee nye tsitretsitsi la kple agbe la; amesi xɔa dzinye sena la, ne eku hã la, anɔ agbe.”—Yohanes 11:20-25.\nEsi Yesu va ɖo yɔdoa gbɔ la, egblɔ be woamli kpe si wotsɔ tu enu la ɖa le doa nu. Eye esi wòdo gbe ɖa sesĩe megbe la, eɖe gbe be: “Lazaro lee, do go!”—Yohanes 11:38-43.\nAmesiwo nɔ afima katã fɔ ŋku ɖe yɔdoa dzi. Eye ame aɖe do tso vivitia me. Eƒe afɔwo kple asiwo nɔ babla, eye wotsɔ taku bla ŋkume nɛ. Yesu gblɔ be: “Mitui, eye mina wòayi.” Wotu avɔawo katã le eŋu. Ẽ, Lazaro, amesi ku ŋkeke ene lae!—Yohanes 11:44.\nÐe Wòdzɔ Vavãa?\nWoŋlɔ Lazaro fɔfɔ ɖe tsitre ŋuti nya la ɖe Yohanes ƒe Nyanyuia me wònye ŋutinya me nudzɔdzɔ si nye nyateƒe. Nya bliboa me kɔ nyuie ale gbegbe be mate ŋu anye nyakpakpa dzro ko o. Ðikeke eƒe nyateƒenyenye afia be wole ɖi kem Biblia me nukunuwo katã, kple Yesu Kristo ŋutɔ ƒe tsitretsitsi hã. Eye gbegbe be Yesu metsi tre o la fia be wogbe Kristotɔwo ƒe xɔse bliboa hã.—Korintotɔwo I, 15:13-15.\nLe nyateƒe me la, ne èxɔe se be Mawu li vavã la, ke mele be wòasesẽ na wò be nàxɔ tsitretsitsia dzi ase o. Le kpɔɖeŋu me: Ame ate ŋu agblɔ eƒe didi mamletɔ le alesi woawɔ yeƒe nunɔamesiwoe ŋu ahalée ɖe video dzi, eye le eƒe ku megbe la, eƒe ƒometɔwo kple exɔlɔ̃wo agate ŋu akpɔe ahase nya tso egbɔ ne ele nu ƒom tso alesi wòdi be woawɔ yeƒe nunɔamesiwoe ŋu. Nyawo léle ɖi alea meva susu me na ame le ƒe alafa ɖeka si va yi me o. Eye mɔ̃ɖaŋuŋutinunya si na wote ŋu léa nya ɖe video dzi la gawɔa nuku na amesiwo le saɖaganutowo me ale gbegbe. Ne amegbetɔ ate ŋu azã dzɔdzɔmese siwo Wɔla la ɖo anyi la atsɔ awɔ nusia si míate ŋu akpɔ ahasee la, ɖe Wɔla la ŋutɔ mate ŋu awɔ nusi de ŋgɔ sã wu ema oa? Eyata ɖe nunya mele eme o be Amesi wɔ agbe la nagate ŋu awɔe ake oa?\nLazaro fɔfɔ ɖe tsitre ƒe nukunua doa ŋusẽ Yesu kple tsitretsitsia dzixɔxɔse. (Yohanes 11:41, 42; 12:9-11, 17-19) Eɖee fia hã le mɔ wɔdɔɖeamedzi aɖe nu be Yehowa kple Via lɔ̃ faa be yewoafɔ amewo ɖe tsitre.\nAlesi Yesu wɔ nu ɖe Lazaro ƒe kua ŋu ɖe Mawu ƒe Vi la ƒe dɔmetɔtrɔ fia. Alesi Yesu xa nui le ɣeyiɣi sia me la ɖe eƒe didi vevie be yeafɔ ame kukua ɖe tsitre fia wòdze ƒã. Míexlẽ be: “Esi Maria va afisi Yesu le, eye wòkpɔe la, edze klo ɖe eƒe afɔ nu hegblɔ nɛ bena: Aƒetɔ, ɖe nèle afisia la, ne nɔvinye meku o. Eye esi Yesu kpɔe wòle avi fam, eye Yudatɔ, siwo va kplii hã le avi fam la, [exa nu] le gbɔgbɔ la me, eye eƒe dzi ʋuʋu, eye wòbena: Afika mietsɔe yi ɖamlɔ mahã? Wogblɔ nɛ bena: Aƒetɔ va kpɔe. Yesu fa avi. Tete Yudatɔwo gblɔ bena: Mikpɔ alesi wòlɔ̃nɛ ɖa!”—Yohanes 11:32-36.\nLe afisia la, wotsɔ nyagbɔgblɔ etɔ̃ ɖe Yesu ƒe veveseseɖeamenu si tso dzi me la fia: ‘exa nu,’ “eƒe dzi ʋuʋu,” kple ‘efa avi.’ Gbegbɔgblɔ si me woŋlɔ nudzɔdzɔ wɔdɔɖeamedzi sia ɖo me nya siwo wozã la ɖee fia be Yesu xɔlɔ̃ vevi Lazaro ƒe ku kple alesi wòkpɔ Lazaro nɔvinyɔnu wòle avi fam la wɔ dɔ eɖe edzi ale gbegbe be aɖatsi nɔ gegem le Eƒe mo. *\nNusi ɖe dzesi ŋutɔe nye be Yesu fɔ ame eve bubuwo ɖe tsitre do ŋgɔ. Eye eɖoe koŋ be yeafɔ Lazaro hã ɖe tsitre. (Yohanes 11:11, 23, 25) Gake ‘efa avi.’ Eyata menye ɖeko Yesu fɔ amewo ɖe tsitre ko o. Eƒe dɔmetɔtrɔ kple nublanuikpɔkpɔ si dze le nudzɔdzɔ sia me ɖe eƒe didi vevie be yeaɖe nu gbegblẽ siwo ku hena vɛ ɖa la afia kɔte.\nDɔmetɔtrɔ si Yesu ɖe fia esime wòfɔ Lazaro ɖe tsitre la ɖe eƒe didi vevie be yeaɖe nu gbegblẽ siwo ku hena vɛ ɖa la fia\nEsi Yesu nye ‘mawunyenye ƒe nɔnɔme deblibo’ ta la, esɔ be míakpɔ mɔ be mía Dziƒofofo la awɔ nenema ke. (Hebritɔwo 1:3) Anukwareɖila Hiob gblɔ le Yehowa ŋutɔ ƒe lɔlɔ̃ faa be yeafɔ ame kukuwo ɖe tsitre ŋu be: “Ne ŋutsu ku la, ɖe wògagbɔa agbe? . . . Àyɔm, eye matɔ na wò, ne wò asinudɔwɔwɔ ƒe nu le dzrowòm.” (Hiob 14:14, 15) Gbegbɔgblɔ si me woŋlɔ nya siawo ɖo me nya si gɔme woɖe le afisia be “dzrowòm” la fia alesi wòdzro Mawu vevie eye wònye eƒe didi hã. (Mose I, 31:30; Psalmo 84:3) Edze ƒã be Yehowa anɔ mɔ kpɔm na tsitretsitsi la vevie.\nÐe míate ŋu axɔ tsitretsitsi ƒe ŋugbedodo la dzi ase vavã? Ẽ, ɖikeke mele eme o be Yehowa kple Via siaa lɔ̃ faa be yewoana wòava eme eye wòate ŋu ana wòava eme hã. Nukae esia fia na wò? Mɔnukpɔkpɔ asu asiwò be nàgava wɔ ɖeka kple wò lɔlɔ̃tɔ siwo ku le anyigba sia dzi le nɔnɔme siwo to vovo na fifi tɔwo me!\nYehowa Mawu si da amegbetɔ ɖe abɔ nyui aɖe me le gɔmedzedzea me la do ŋugbe be yeagawɔ anyigba wòazu Paradiso ake le Yeƒe Dziƒofiaɖuƒea si le Yesu Kristo si wodo ŋutikɔkɔe na fifia si me la te. (Mose I, 2:7-9; Mateo 6:10; Luka 23:42, 43) Le Paradiso ma si woagbugbɔ aɖo anyi me la, mɔnukpɔkpɔ asu ameƒomea si be woanɔ agbe mavɔ, lãmegbegblẽ kple dɔléle aɖeke manɔmee. (Nyaɖeɖefia 21:1-4; tsɔe sɔ kple Hiob 33:25; Yesaya 35:5-7.) Fuléle, nazãbubu ɖe ameƒomevi bubuwo ŋu, gbevovodolawo dome ʋunyaʋunyawɔwɔ, kple gakuxiwo hã nu ayi. Anyigba si ŋu wokɔ alea dzie Yehowa Mawu ato Yesu Kristo dzi afɔ ame kukuwo ɖe tsitre ɖo.\nTsitretsitsi si nɔ te ɖe Kristo Yesu ƒe tafevɔsa la dzi ahe dzidzɔ vɛ na dukɔwo katã\nEsia nye Kristotɔ nyɔnu si ŋu míeƒo nu tsoe le akpa sia ƒe gɔmedzedze la ƒe mɔkpɔkpɔ fifia. Esi dadaa ku ƒe geɖe megbe la, Yehowa Ðasefowo kpe ɖe eŋu wòsrɔ̃ Biblia nyuie. Egblɔ be: “Esi mesrɔ̃ nu tso tsitretsitsi la ŋu megbe la, mefa avi. Enye dzidzɔ gã aɖe nam be manya be magate ŋu akpɔ danye ake.”\nNe enye wò dzimedidi nenema ke be yeagakpɔ wò lɔlɔ̃tɔ aɖe ake la, adzɔ dzi na Yehowa Ðasefowo be woakpe ɖe ŋuwò nànya alesi nàwɔ mɔkpɔkpɔ sia si ŋu kakaɖedzi le la wò ŋutɔ tɔwòe. Àte ŋu ava kpɔ wo le woƒe Fiaɖuƒe Akpata si te ɖe ŋuwò me, alo azã adrɛs si te ɖe ŋuwò le axa 32 nàŋlɔ agbalẽ na wo.\n^ mm. 20 Helagbe me nya si gɔme woɖe be ‘exa nu’ la tso dɔwɔnya (em·bri·maʹo·mai) si fia vevesese alo nusi ʋã ame vevie la me. Bibliaŋutinunyala aɖe de dzesii be: “Nusi wòate ŋu afia le afisia koe nye be seselelãme deto sia na Yesu xa nu tso Eƒe dzi me.” Nya si gɔme woɖe be “ʋuʋu” la tso Helagbe me nya (ta·rasʹso) si fia tɔtɔ le ame ɖokui me la me. Nyagɔmeɖegbalẽŋlɔla aɖe gblɔ be efia be “ame natɔtɔ le eɖokui me, . . . wòase veve helĩhelĩ alo axa nu vevie.” Nyagbɔgblɔ si nye “fa avi” la tso Helagbe me nya (da·kryʹo) si fia “be woafa aɖatsi, be woafa dzimevi” la me.\nEsime Yesu xɔlɔ̃ Lazaro ku la, aleke wòɖee fiae be Yelɔ̃ faa be yeafɔ ame kukuwo ɖe tsitre eye yeate ŋu afɔ wo ɖe tsitre hã?\nNukatae míate ŋu axɔ Lazaro fɔfɔ ɖe tsitre ŋuti nuŋlɔɖi si le Biblia me dzi ase be enye ŋutinya me nudzɔdzɔ ŋutɔŋutɔ?\nAleke nudzɔdzɔ si le Yohanes ta 11 la ɖe Yesu ƒe didi vevie be yeaɖe nu gbegblẽ siwo ku hena vɛ ɖa la fia?\nNukae ɖee fia be Yehowa Mawu le mɔ kpɔm na tsitretsitsi la vevie?\nZi gede ne Kristotɔ nuteƒewɔlawo le nu ƒom tso alesi wokpe akɔ kple woƒe nuxaxawoe ŋu la, wogblɔna be: “Se nusi mawunyakpukpui si dzɔa dzi nam wu la gblɔ ɖa.” Ne èle nu xam la, ɖewohĩ ŋɔŋlɔ siawo dometɔ aɖewo hã akpe ɖe ŋu wò.\n“Woakafu . . . dɔmetɔtrɔ Fofo kple akɔfafawo katã ƒe Mawu la, amesi [faa] akɔ na mí le míaƒe xaxa blibo la katã me.”—Korintotɔwo II, 1:3, 4.\n“Èʋu wò asi me, eye nètsɔ nu gbagbewo katã ƒe nudidi ɖi ƒo na woe.”—Psalmo 145:16.\n“[Mawu ɖo] ŋkeke, si dzi wòle ʋɔnu drɔ̃ ge xexeame godoo le dzɔdzɔenyenye nu to ŋutsu aɖe, si woɖo la dzi; eye wòle xɔse dom ɖe amewo katã, le esi wòfɔe ɖe tsitre tso ame kukuwo dome la ŋuti.”—Dɔwɔwɔwo 17:31.\n“Nyee, nyee nye amesi afa akɔ na mi.”—Yesaya 51:12.\n“Alesi ŋutsu aɖe dada fa akɔ nɛ la, nenema mafa akɔ na mii.”—Yesaya 66:13.\n“Esia nye akɔfafa nam le nye hiã me be, wò nya la gbɔ agbem. Yehowa, meɖo ŋu wò se la tso mavɔ me ke, eye mefa akɔ na ɖokuinye. Wò amenuveve nenye akɔfafa nam le wò ŋugbedodo na wò dɔla la nu.”—Psalmo 119:50, 52, 76.\n“Gaƒoƒo gbɔna, le esi me amesiwo katã le [ŋkuɖodziyɔdowo] me la, woase eƒe gbe; eye amesiwo wɔ nu nyuiwo la, woado go hena agbe ƒe tsitretsitsi.”—Yohanes 5:28, 29.\nƉoe Ɖe Amewo Ɖoe Ɖe Amewo Ame Kukuwo Ƒe Mɔkpɔkpɔ Vavãtɔ\nƉoe Ɖe Amewo Ɖoe Ɖe Amewo Ne Wò Lɔlɔ̃tɔ Aɖe Ku